title: Paikkatietokeskus

text: Geodeettinen laitoksesta annettu laki kumottiin tammikuun 1 päivänä 2015.. Tästä seurasi, että Maanmittauslaitokselle siirtyivät Geodeettisessa laitoksessa mm. voimassa olevat sitoumukset ja sopimukset sekä niistä johtuvat oikeudet ja velvollisuudet. Paikkatietokeskus muodostettiin samassa yhteydessä yhdeksi Maanmittauslaitoksen yksiköistä ja Maanmittauslaitokselle siirtyivät Geodeettisen laitoksen tehtävät.


title: Luettelo parhaimpana pidetyistä videopeleistä

text: Tämä on luettelo parhaimpina pidetyistä videopeleistä.


title: Daphne-luokka (vartioalus)

text: Daphne-luokka oli Tanskan laivaston yhdeksän aluksen muodostama vartioalusluokka. Alukset otettiin palvelukseen 1960-luvun alussa ja ne poistettiin palveluksesta 1990-luvun alussa.


title: Daphne-luokka (vartioalus)

text: Luokan alusten suunnitelmat perustuivat Britannian kuninkaallisen laivaston Ford-luokan suunnitelmiin. Alukset maalattiin aluksi oliivinvihreiksi kuten nopeat vartioveneet, mutta 1980-1984 alukset maalattiin standardin mukaisella laivaston harmaalla.


title: Darren Morgan

text: Darren Morgan (s. 3. toukokuuta 1966 Newport, Wales, Yhdistynyt kuningaskunta) on walesilainen entinen snooker-ammattilainen, joka pelaa nykyisin amatöörinä.


title: Darren Morgan

text: Morgan on saavuttanut kaksi finaalipaikkaa ranking-turnauksissa, Welsh Openissa 1992 ja Asian Openissa 1993.


title: Michael Holt

text: Michael Holt (s. 7. elokuuta 1978 Nottingham, Englanti, Yhdistynyt kuningaskunta) on englantilainen snooker-ammattilainen.


title: Michael Holt

text: Holt on voittanut kaksi pientä ranking-turnausta ja hän on saavuttanut yhden finaalipaikan ranking-turnauksessa, Riika Mastersissa. Lisäksi hän on myös saavuttanut välieräpaikan Shainghai Mastersissa ja viisi muuta puolivälieräpaikkaa.


title: Salibandyn naisten II-divisioona

text: Naisten II-divisioona on Suomen kolmanneksi korkein salibandyn sarjataso. Sarjaa pelataan alueittain kaikilla Salibandyliiton alueilla: Etelä-Suomessa, Länsirannikolla, Sisä-Suomessa, Kaakkois-Suomessa, Savo-Karjalassa, Pohjanmaalla ja Pohjois-Suomessa. II-divisioonassa ottelut pelataan turnausmuotoisena ja ottelu kestää 3 x 15 minuuttia.


title: Salibandyn naisten II-divisioona

text: Lohko 1


title: Salibandyn naisten II-divisioona

text: Lohko 2


title: Salibandyn naisten II-divisioona

text: Lohko 3


title: Salibandyn naisten II-divisioona

text: Lohko 4


title: Salibandyn naisten II-divisioona

text: II-divisioona on Kaakkois-Suomen naisten alin sarjataso.


title: Salibandyn naisten II-divisioona

text: Lohko 5


title: Salibandyn naisten II-divisioona

text: Lohko 6


title: Salibandyn naisten II-divisioona

text: Lohko 7


title: Salibandyn naisten II-divisioona

text: Lohko 8


title: Paco Rabanne

text: Francisco Rabaneda y Cuervo, tunnettu nimellä Paco Rabanne (s. 1934 Espanja), on baskilais-ranskalainen arkkitehti ja muotisuunnittelija, joka tuli 1960-luvulla tunnetuksi hätkähdyttävistä valmisvaatekokoelmistaan ja hajuvesistään. Hänen nimellään markkinoidaan yhä vaatekokoelmia, kenkiä ja laukkuja sekä hajusteita ja ihonhoitotuotteita.


title: Paco Rabanne

text: Rabaneda y Cuervo syntyi Espanjassa 1934. Kenraali Francon hallitus teloitti hänen isänsä, ja poika muutti äitinsä kanssa Ranskaan vuonna 1939. Poika kouluttautui arkkitehdiksi, mutta tuli tunnetuksi muotialalla aluksi koristevalmistajana, joka teki yhteistyötä Christian Diorin, Givenchyn, Nina Riccin ja Balenciagan kanssa. 1960-luvun puolivälissä Rabaneda y Cuervo perusti oman muotitalon nimellä Paco Rabanne. Se tuli tunnetuksi erikoisten materiaalien, kuten muovin, paperin ja metallin runsaasta käytöstä. Ensimmäinen mallisto, jota kutsuttiin manifestiksi ja jonka materiaaleina olivat muovi ja metalli, esiteltiin vuonna 1966. Paco Rabannen futuristinen tyyli sai maailmanlaajuista huomiota hänen elokuvaan "Barbarella" (1968) tekemästään puvustuksesta.


title: Paco Rabanne

text: Paco Rabannen parfyymituotanto sai alkunsa yhteistyössä hajuvesimerkki Puigin kanssa. Ensimmäinen naisten tuoksu oli nimeltään Calendre (1969) ja miesten tuoksu Pour homme (1973). Myöhemmin Paco Rabanne rakensi oman hajuvesitehtaan Ranskan Chartresiin.


title: Paco Rabanne

text: Myöhemmällä iällä Paco Rabanne on lopettanut suunnittelutyön ja kiinnostunut erilaisista esoteerisistä filosofioista, kuten sielunvaelluksesta ja numerologiasta. Hän on lahjoittanut pois suuren osan omaisuudestaan.


title: FurReal

text:
FurRealFriends (FRF) on Hasbron kehittämä tuotesarja joka omaa elektronisia eläinpehmoja. Hahmoja on isoja sekä pieniä. Hahmot tunnistaa yleensä jalassa olevasta merkistä jossa lukee FRF ja sen yläpuolella on sydän.
Tunnetuimpia FRF-lemmikkejä ovat mm. luuta noutava koira sekä pienet päätään laskevat ja nostavat eläimet.


title: Henriikka Könönen

text: Henriikka Claudia Könönen (s. 25. lokakuuta 1997 Oulu) on suomalainen seiväshyppääjä. Hän edustaa Kuivasjärven Auraa ja hänen valmentajinaan toimivat Aulis Kairento ja Uwe Könönen. Kalevan kisoista Könönen on saavuttanut seiväshypyn pronssia vuonna 2016 tuloksella 405. Hänen ennätyksensä on vuonna 2019 hypätty 415.


title: Dean DeBlois

text: Dean DeBlois on kanadalainen elokuva- ja lyhytelokuvaohjaaja, joka on tunnettu elokuvistaan "Lilo ja Stitch" (2002), "Näin koulutat lohikäärmeesi" (2010) ja "Näin koulutat lohikäärmeesi 2" (2014). Tulevana elokuvana on "Näin koulutat lohikäärmesi 3" (2019).


title: Messelirrisor

text: Messelirrisor on sukupuuttoon kuollut sarvinokkalintujen lahkoon kuuluva lintusuku, ja heimon Messelirrisoridae ainoa suku. Ne olivat pieniä harjalintumaisia lintuja, ja olivat Keski-Eurooppaa keskisellä eoseenillä (noin 49–37 miljoonaa vuotta sitten) hallineiden pienten metsälintujen joukossa.


title: Messelirrisor

text: "Messelirrisorin" fossiilisia jäänteitä on löydetty Messelin kaivokselta Hessenistä, Saksasta. Messelirrisoridaen jäsenet olivat ensimmäiset nykyisin tunnetut harjalintujen (Upupidae) ja säihkyjien (Phoeniculidae) kehityslinjan edustajat sekä niiden sisarryhmä.


title: Saga Kivekäs

text: Saga Elsa Alexandra Kivekäs (s. 6. toukokuuta 1997 Helsinki) on suomalainen seitsenottelija. Hän edustaa Espoon Tapioita ja hänen valmentajanaan toimii Diari Sharifi.


title: Saga Kivekäs

text: Kalevan kisoista Kivekäs on saavuttanut seitsenottelun hopeaa vuonna 2016. Lisäksi hän on saavuttanut sisäratojen SM-kilpailuista hopeaa 60 metrin aitajuoksusta vuonna 2017.Lähteet


title: T. J. Miller

text: Todd Joseph Miller, tunnettu myös lyhenteellä T. J. Miller (s. 4. kesäkuuta 1981) on amerikanjuutalainen näyttelijä, jonka läpimurto tapahtui vuonna 2008 elokuvassa "Cloverfield". Lisäksi hän on esiintynyt muun muassa elokuvissa "Big Hero 6", "Näin koulutat lohikäärmeesi" ja "Näin koulutat lohikäärmeesi 2".


title: T. J. Miller

text: Televisiossa Miller on esiintynyt muun muassa "Silicon Valley" -televisiosarjassa, jossa hän esitti Erlich Bachmania sarjan neljän ensimmäisen tuotantokauden ajan.


title: ALROSA (lentoyhtiö)

text: ALROSA on venäläinen lentoyhtiö. Se lentää reitti- ja tilauslentoja Mirnyin, Lenskin ja Domodedovon lentoasemilta. Vuonna 1992 perustettu yhtiö on kaivosyhtiö ALROSAn tytäryhtiö. Sen aiempi nimi oli Alrosa Mirny Air Enterprise.


title: ALROSA (lentoyhtiö)

text: Huhtikuussa 2017 ALROSAn laivastoon kuului 40 lentokonetta ja helikopteria:Huhtikuussa 2017 ALROSA lensi reittilentoja seuraaviin kohteisiin:


title: Barbourofelidae

text: Barbourofelidae (barbourofelidit) on sukupuuttoon kuollut, erottuva kissamaisten petoeläinten heimo, joka eli Afrikassa, Euraasiassa ja Pohjois-Amerikassa mioseenin aikana (16,9–9,0 miljoonaa vuotta sitten).


title: Barbourofelidae

text: Barbourofelidit esiintyvät fossiililöydöissä varhaiselta mioseeniltä Afrikasta. Kun kannas Afrikan ja Euraasian välillä avautui, levisi barbourofelidejä Euraasiaan ja edelleen ("Barbourofelis") Pohjois-Amerikkaan. Ainakin kolme muuttoliikettä Afrikasta Eurooppaan on tiedossa (Morlo, 2006). Vuonna 2013 kuvattiin uusi tapaus Afrikasta Eurooppaan, kun uusi laji ("Albanosmilus jourdani") löydettiin koilliselta Pyreneiden niemimaalta.


title: Barbourofelidae

text: Barbourofelideillä oli pitkät sapelihammasmaiset kulmahampaat ja kompakti ruumiinrakenne. Tutkijat ovat ehdottaneet että ne ruumista nähden ovat muistuttaneet leijonan ja karhun sekoitusta. Näin ollen voidaan kuvitella että lajit hiipivät saalinsa kimppuun.


title: Barbourofelidae

text: Barbourofelidae luokiteltiin yhtenä aikana (1991-2004) Nimravidaen (”valesapelihammaskissojen”) alaheimona ja myöhemmin (vuodesta 2004) petoeläinten (Carnivora) heimona. Nykyään ne kuitenkin luokitellaan kissaeläinten (Felidae) sisarryhmänä, mutta ne eivät siis ole aitoja kissoja.


title: Barbourofelidae

text: Barbourofelidaen jako Robles "et al." (2013) mukaan.


title: Jan Kaplicky

text: Jan Kaplický (18. huhtikuuta 1937 Praha – 14. tammikuuta 2009 Praha) oli tšekkiläis-brittiläinen arkkitehti. Hänet tunnettiin orgaanisiin muotoihin perustuvista hätkähdyttävistä rakennuksista, joita hän suunnitteli erityisesti Britanniaan. Hänen tunnetuimpiin rakennuksiinsa kuuluvat Sterling-palkittu Lord’s-krikettistadionin lehdistöaitio (1999) Lontoossa ja vuonna 2003 valmistunut Selfridges-tavaratalo Birminghamissa.


title: Jan Kaplicky

text: Kaplický valmistui arkkitehdiksi kotikaupungissaan Prahassa, jossa hän työskenteli Prahan kevääseen 1968 saakka. Neuvostomiehityksen aikaan hän pakeni Britanniaan ja sai töitä Richard Rogersin ja Norman Fosterin toimistosta. Vuonna 1979 hän perusti oman arkkitehtuuritoimistonsa nimeltä Future Systems. Siellä hänen läheiseksi työtoverikseen tuli hänen ensimmäinen vaimonsa Amanda Levete.


title: Jan Kaplicky

text: Vuonna 2007 Kaplický osallistui arkkitehtikilpailuun Tšekin uuden kansalliskirjaston suunnittelusta. Hänen ehdotuksensa voitti, mutta poliitikkojen vastustuksesta ”mustekalaksi” kutsuttua suunnitelmaa ei toteutettu.


title: Triton-luokka

text: Triton-luokka oli Tanskan laivaston kolmen aluksen muodostama korvettiluokka, jonka alukset valmistettiin 1955-1957 Italiassa ja ne poistettiin palveluksesta vuoteen 1981 mennessä.


title: Triton-luokka

text: Luokan alukset olivat samanlaisia Italian laivaston Albatros-luokan kanssa. Ne luokiteltiin aluksi sukellusveneentorjunta-aluksiksi ja vuodesta 1954 alkaen korveteiksi. Niiden runkonumerot olivat kuitenkin seurasivat fregattien numerointia.


title: Eomyidae

text: Eomyidae on sukupuuttoon kuollut jyrsijöiden heimo Pohjois-Amerikasta ja Euraasiasta. Ne olivat sukua nykyajan taskurotille ja taskuhyppyrotille. Heimon jäseniä tunnetaan keskieoseeniltä myöhäiselle mioseenikaudelle Pohjois-Amerikassa ja myöhäiseltä eoseeniltä  pleistoseenille Euraasiassa. Eomyidit olivat yleensä pieniä ja oravamaisia muodoltaan ja elintavoiltaan, mutta suuriakin lajeja tunnetaan. Heimo sisältää varhaisimman tunnetun liitävän jyrsijän, "Eomys quercyin".


title: Eomyidae

text: Heimo sisältää seuraavat suvut:


title: Ovdasaš

text: Ovdasaš on saamelaiseen muinaisuskoon kuuluva etiäinen. Se voi ilmaantua joko visuaalisena (näköaistiin liittyvänä) tai auditiivisena (kuuloon tai ääneen liittyvänä) ilmestyksenä. Vaikka ovdasaš voi ilmaantua tunnistettavana yksilönä, yleisempiä ilmestyksiä ovat erilaiset koputukset tai askeleet. Niissä vierailijan identiteetti jää epäselväksi.


title: Ovdasaš

text: Ovdasaš-kohtaamisia ei koettu normaalisti pelottavaksi, mutta joskus niiden uskottiin olevan kuoleman enteitä. Myöhemmässä toissijaisessa perinteessä ovdasaš-hahmot ovat esiintyneet myös shamaanin lähettäminä kummituksina.


title: Terrestrinen vertausjärjestelmä

text: Terrestrinen vertausjärjestelmä on kolmiulotteinen vertausjärjestelmä, joka on sidottu Maahan. Terrestrinen vertausjärjestelmä pyörii ja kääntyy Maan mukana avaruudessa. Sen realisaatio on terrestrinen vertauskehys.


title: Pyhän Naumin luostari

text: Pyhän Naumin luostari on ortodoksiluostari Makedoniassa Ohridjärven rannalla lähellä Albanian rajaa. 1500-luvulla rakennettua luostaria laajennettiin kahdella seuraavalla vuosisadalla. Luostari tuhoutui Osmanien valtakunnan aikana. Jäännösten löydyttyä vuonna 1955 luostaria alettiin jälleenrakentamaan. Pyhän Naumin, joka oli yksi seitsemästä ensimmäisen Bulgarian valtakunnan apostolista, jäänteet on haudattu luostarin alle.


title: Vertausjärjestelmä

text: Vertausjärjestelmä on matemaattisten ja fysikaalisten määritelmien joukko, joiden avulla sijainti on teoreettisesti kuvattavissa.


title: Vertausjärjestelmä

text: Määritelmät koostuvat käytettävistä teorioista ja periaatteista. Periaatteet voivat mm. kiinnittää sijainnin kuvaamiseen käytettävät suureet, näiden mittayksiköt, ajanhetket ja joukon vakioita. Vakiot voivat sisältää jonkin toisen vertausjärjestelmän realisoituja arvoja. Määritelmät eivät kuitenkaan sisällä mitattuja havaintoarvoja sijainnista (eli fysikaalisesti realisoi sijaintia).


title: Vertausjärjestelmä

text: Vertausjärjestelmiä ovat esimerkiksi Kansainvälinen terrestrinen vertausjärjestelmä (ITRS) ja Euroopan korkeusvertausjärjestelmä (EVRS). Vertausjärjestelmän realisaatio on vertauskehys. Vertausjärjestelmässä ei (nimityksestään huolimatta) varsinaisesti verrata mitään.


title: Boaššu

text: Boaššu on saamelaisessa perinteessä tarkoittanut kodan kultillista takaovea ja sen ja tulisijan välistä aluetta, joka on ollut pyhä ja sallittu vain miehille.


title: Boaššu

text: Boaššussa säilytettiin noitarumpua ja aseita, jotka olivat naisilta kiellettyjä asioita. Boaššun kautta miehet lähtivät metsästämään ja palasivat metsältä sekä kulkivat uhritoimituksiin. Kansanuskon käänteisajattelun mukaan boaššua hallitsi feminiininen Boaššuáhkká-niminen jumaluus. Siihen liittyvästä kultista tiedetään kuitenkin hyvin vähän, eikä siitä ole tietoja kuin läntisiltä saamelaisilta.


title: Boaššu

text:
Boaššun kautta kulkeminen oli yksi niistä muinaisuskon ilmentymistää, joita lähetyssaarnajat pyrkivät kriminalisoimaan ja muutenkin tyrehdyttämään. Niitä kiinninaulasi erityisesti Kemin Lapissa 1600-luvun puolivälin jälkeen vaikuttanut Gabriel Tuderus. Vaikka boaššun kautta kulkeminen vähitellen saatiin kitketyksi pois ja itse pesäsoppi muodostui patojen ja muiden tavaroitten säilytyspaikaksi, monet saamelaisnaiset pyrkivät vielä pitkään välttämään kodan takaosan kiertämistä.
’Boaššu’ tunnettiin sanana lähes kaikilla saamelaiskielten alueilla. Se on lainattu myös Pohjois-Suomen murteisiin muodossa ’posio’, joka on jäänyt käyttöön Posion kunnan nimenä. Boaššu on samaa alkuperää kuin itämerensuomalaisten kielten sana ’pohja’. Se saattaa jopa olla vanha laina itämerensuomalaisilta. Sanaa on pidetty omaperäisenä, mutta joskus sitä on myös epäilty germaaniseksi tai vielä varhaisemmaksi indoiranilaiseksi lainaksi.


title: Heikki Hakala (vuorineuvos)

text:
Heikki Salomon Hakala (s. 28. lokakuuta 1941 Kurikka) on vuorineuvos ja Metso Oyj:n entinen toimitusjohtaja.
Hakala kirjoitti ylioppilaaksi Kurikan lukiosta 1961. Hän valmistui ekonomiksi 1965 ja kauppatieteiden maisteriksi 1971 (Kauppakorkeakoulu). Hän on tekniikan kunniatohtori (Tampereen teknillinen korkeakoulu 1997).


title: Heikki Hakala (vuorineuvos)

text: Heikki Hakalan merkittävimmät työpaikat ovat olleet Kymi-Strömbergin talousjohtajana 1980-86, Rauma-Repolan ja Repola-yhtiön varatoimitusjohtajana 1986-1996, Rauma-konsernin toimitusjohtajana 1996-1999 sekä Metso Oyj:n toimitusjohtajana 1999-2000. Sen jälkeen hän on ollut hallitusammattilaisena mm. Metson, Lassila & Tikanojan, Kuusakoski Oy:n ja Altian hallituksissa.


title: Samaa tarinaa

text: Samaa tarinaa on punkyhtye Tryerin kolmas studioalbumi. Se julkaistiin 17. maaliskuuta 2017 levymerkillä Soit se Silti.


title: Samaa tarinaa

text: Albumilta julkaistiin singlenä kappale ”Jos jään sinusta jälkeen” 17. helmikuuta 2017.


title: Samaa tarinaa

text: Kaikki kappaleet säveltänyt Tryer ja sanoittanut Jussi Kahola.


title: Greatest Shits

text: Greatest Shits on hardcore punk -yhtye Kohu-63:n kokoelma-albumi, joka julkaistiin vuonna 1996 levymerkillä Kråklund Records.


title: Greatest Shits

text: Albumin kannet on toteuttanut Aki Virtanen.


title: Coleco

text: Coleco on yhdysvaltalainen yritys, joka on valmistanut muun muassa leluja, kuluttajaelektroniikkaa ja videopelejä.


title: Coleco

text: Yhtiön on perustanut Maurice Greenberg vuonna 1932 nimellä Connecticut Leather Company, josta nimi on lyhennetty.


title: Coleco

text: Yhtiön tuotteita ovat:


title: Thermidor (albumi)

text: Thermidor on hardcore punk -yhtye Abduktion toinen studioalbumi, joka julkaistiin keväällä 2008 levymerkillä Combat Rock Industry. Albumi äänitettiin studiolivenä Ylöjärven Fantom Studiossa vuodenvaihteessa 2007–2008.


title: Thermidor (albumi)

text: Albumi ylsi Suomen virallisen listan sijalle 29, ja se pysyi listalla yhteensä 3 viikkoa.


title: Thermidor (albumi)

text: Albumi sai hyvän vastaanoton. Rumban arvioija sanoi yhtyeen kyenneen uudistumaan, ja vertasi sitä ajoittain The Strokesin kappaleita soittavalta Sur-rurilta. Hän kehui kappaleiden ilmavuutta sekä sovitusten toimivuutta. Soundin Petri Silas antoi albumille neljä tähteä viidestä. Hän kuvaili sitä edeltäjäänsä "Tuli kulje kanssani" -albumia ”äkäisemmäksi ja vimmaisemmaksi” teokseksi, ja sanoi yhtyeen onnistuvan tekemään yllättävän vaikuttavaa ja iskevää musiikkia ilman heavy metal -elementtejä. Desibelin Ilkka Valpasvuo ylisti Thermidoria, ja sanoi sen pönkittävän yhtyettä Suomen hardcoren kärkiniminä. Hän sanoi albumia kaksijakoiseksi kokonaisuudeksi melodisia ja rauhallisesti käynnistyviä sekä suoraviivaisia hardcore-kappaleita, jonka ääripäät sulautuvat toimivaksi ja sävykkääksi albumiksi.


title: Thermidor (albumi)

text: Kaikki kappaleet säveltänyt Abduktio sekä sanoittaneet Jukka Laajakallio ja Mikko Suikkanen.


title: Yövuoro (EP)

text: Yövuoro on hardcore punk -yhtye Abduktion EP-levy, joka julkaistiin 26. heinäkuuta 2006 Combat Rock Industryn ja Evil Corporationin yhteisjulkaisuna. Kappaleiden sanat on merkitty kansilehtiseen suomen lisäksi myös englannin kielellä. Yhtye on albumilla ottanut pesäeroa suoraviivaiseen hardcoreen, ja kappaleet ovat edeltäviä julkaisuja tunnelmallisimpia ja emotionaalisempia.


title: Yövuoro (EP)

text: Albumi debytoi Suomen virallisen singlelistan kuudennella sijalla, ja se pysyi listalla yhteensä neljä viikkoa.


title: Yövuoro (EP)

text: EP sai hyvän vastaanoton. Imperiumin Tuomas Valtanen antoi albumille arvosanan 7+. Hän nosti sen kantavaksi voimaksi kappaleiden grooven, ja piti laulun ulosannin raivokkuutta toimivana ainakin intensiiviseksi minialbumiksi tiivistettynä. Lammaszinen Markus Veijalainen piti yhtyeen tuoretta, melodisempaa otetta yhdistettynä raivoon, ja piti sitä kokonaisuudessaan miellyttävänä kuuntelukokemuksena.


title: William Dobson

text: William Dobson (1611–1646) oli brittiläinen muotokuvamaalari, jota pidetään maan merkittävimpiin kuuluvana taiteilijana. Hän oli kuningas Kaarle I:n hovimaalari, ja hovin siirryttyä turvaan Oxfordiin Dobson maalasi siellä kuninkaalle uskollisten muotokuvia.


title: William Dobson

text: Rojalistien menetettyä Oxfordin Dobson jäi työttömäksi ja kuoli unohdettuna taiteilijana Lontoossa 35-vuotiaana. Brittiläinen taidekriitikko ja televisiodokumenttien tuottaja Waldemar Januszczak pitää Dobsonin teoksia ensimmäisinä aidosti brittiläisinä taideteoksina.


title: Jarkko Luiro

text: Jarkko Luiro (s. 22. maaliskuuta 1998) on suomalainen jalkapalloilija. Hän edustaa Rovaniemen Palloseuraa.


title: Jarkko Luiro

text: Luiro pelasi ensimmäisen ottelunsa Veikkausliigassa 10. elokuuta 2016, kun RoPS voitti kotonaan PS Kemin 5–0. Lokakuussa 2016 Luiro teki RoPS:n kanssa kauden 2019 loppuun asti ulottuvan sopimuksen.


title: Blohm & Voss P.184

text: Blohm & Voss P.184 oli saksalaisen Blohm & Vossin lentokonesuunnitteluosaston kehittämä nelimoottorinen pommikone.


title: Blohm & Voss P.184

text: Konetyypistä suunniteltu P.184.01-versio olisi ollut rakenteeltaan kokometallinen. Alasiipikonfiguraation asennetun siiven keskisalko oli teknisiltä ratkaisuiltaan mielenkiintoinen: poikkileikkaukseltaan laatikkomaisen salon sisälle suunniteltiin sijoitettavan yksi koneen polttoainesäiliöistä.


title: Blohm & Voss P.184

text: Runko olisi ollut poikkileikkaukseltaan pyöreä, ja viisipaikkainen ohjaamo olisi sijainnut sen kokonaan lasitetussa nokassa. Pommikuilu olisi alkanut ohjaamon takaa, mihin oli sijoitettu myös rungon 1,8-metrinen polttoainesäiliö. Peräosaan oli sijoitettu kääntyvä taka-ampumo sekä perinteinen sivu- ja korkeusperäsin. P.184:n suunniteltiin vielä perinteisellä kannuspyörälaskutelineellä, vaikka monissa muissa lentokoneprojekteissa oli siirrytty kehittyneempään kolmipyörälaskutelineeseen. Sisäänvedettävät nelipyöräiset päälaskutelineet olisivat sijainneet siiven moottorinaselleissa.


title: Blohm & Voss P.184

text: Voimalaitteeksi suunniteltiin neljää 1950 hevosvoiman BMW 801E -tähtimoottoria. Aseistuksena olisivat olleet rungon päälle, alle ja takaosaan sijoitetut kauko-ohjatut ampumot, joiden lisäksi P.184 suunniteltiin kuljettamaan 4 000 kilogramman pommikuorma.


title: Blohm & Voss P.184

text: Koneesta pyrittiin tekemään halpa ja yksinkertainen, ja osa sen alumiiniosista korvattiin teräksisillä korvikkeilla kevytmetallien heikon saatavuuden vuoksi. Saksan ilmailuministeriö (RLM) keskeytti projektin, sillä konetyyppi oli suorituskykynsä puolesta varsin keskinkertainen, vaikka olikin suunniteltu ei-strategisia materiaaleja hyödyntäväksi.


title: Luettelo Perun laivaston aluksista

text: Luettelo Perun laivaston aluksista sisältää Perun laivastossa vuoden 1840 jälkeen palveluksessa olleet alukset.


title: Luettelo Perun laivaston aluksista

text: Presidentti Castilla lisäsi Perun laivaston alusmäärää. Hänen laivastopolitiikkansa perustui kilpailuun Chilen kanssa eli Chilen rakentaessa sotalaivan hänen tuli tehdä kaksi tavoitteenaan tehdä Perun laivastosta Etelä-Amerikan johtava merimahti. Hän osti fregatit "Mercedes", "Guisse", "Gamarra", "Amazonas" ja "Apurimac" sekä kuunarit "Tumber" ja "Loa". Näiden lisäksi hän rakennutti Paitan ja Bellavistan laivastotukikohdat. Castilla hankki Etelä-Amerikan ensimmäisen höyrykäyttöisen sotalaivan "Rimacin".


title: Luettelo Perun laivaston aluksista

text:
Uusille aluksille sijoitettujen upseerien koulutustason nostamiseksi hän lähetti upseereita koulutettavaksi Euroopan laivastoihin. Amazonin alueen suojaamiseksi hän perusti Amazonaksen laivaston ostamalla "Moronan", "Pastazan", "Napon" ja "Putumayon".Parinas-luokka
Callao-luokka


title: Luettelo Perun laivaston aluksista

text:
Ilo-luokkaMollendo-luokka
Contraestre Navarro -luokkaSan Lorenzo -luokka


title: Thermidor

text: Thermidor voi tarkoittaa seuraavia:


title: Vendémiaire

text: Vendémiaire voi tarkoittaa seuraavia:


title: Nivôse

text: Nivôse voi tarkoittaa seuraavia:


title: Ventôse

text: Ventôse voi tarkoittaa seuraavia:


title: Germinal

text: Germinal voi tarkoittaa seuraavia:


title: Floréal

text: Floréal voi tarkoittaa seuraavia:


title: Prairial

text: Prairial voi tarkoittaa seuraavia:


title: Joensuun postitalo

text: Joensuun postitalo valmistui vuonna 1955 Rantakadulle Pielisjoen rantaan Joensuun keskustaan. Sitä ennen posti toimi Mustosen talossa Ranta- ja Koskikadun kulmassa.


title: Joensuun postitalo

text: Talo rakennettiin alun perin myös jakelukeskusta ja valtion puhelinkeskusta varten. Postitalossa toimi vuosikymmenien ajan lennätin, kaukopuhelupalvelut, postipankki ja lajittelukeskus. Posti muutti pois Kauppakadulle vuonna 2009. Jo sitä ennen 5-kerroksisesta talosta oli muodostunut useiden eri alojen pienten yrityksen toimitalo.


title: De Zeven Provinciën -luokka (risteilijä)

text: De Zeven Provinciën -luokka oli Alankomaiden Kuninkaallisen laivaston kahden aluksen muodostama risteilijäluokka.


text: 1930-luvulla keisarillisen Japanin voimistuminen lisäsi uhkaa Hollanin Itä-Intiassa. Alankomaiden laivasto aloitti 1932 laivaston laajennusohjelman, johon sisältyi kahden uuden kevyen risteilijän valmistaminen korvaamaan Java-luokan alukset. Alukset olivat parannettuja versioita "Hr. Ms. De Ruyteristä" ja kummankin uuden aluksen rakennustyöt aloitettiin vuonna 1939. Ensimmäinen sai nimen "Kijkduin", joka myöhemmin vaihdettiin "Eendrachtiksi". Toinen nimettiin "De Zeven Provinciëniksi", mistä tuli myös luokan nimi. Alusten pääaseiksi määritettiin Boforsin 152 mm 53 pituuskaliiperin tykit, jotka asennettiin kahteen kolmiputkiseen ja kahteen kaksiputkiseen tykkitorniin. Tykkien suurin korotuskulma oli 60 astetta.


text: Saksan aloitettua hyökkäyksen länteen 10. toukokuuta 1940 alusten rakennustyöt keskeytyivät. "De Zeven Provinciën" oli vasta 25 prosenttisesti valmis ja "Kijkduin" 12 prosenttisesti. Saksalaiset muuttivat alusten pääaseistukseksi neljä kaksoistornia, joihin asennettiin 15 cm SK C/28 -tykit. "De Zeven Provinciënin" rakennustyöt jatkuivat nimellä "KH2" ja se varustettiin Saksan laivaston alusten tyyppisellä keulalla. "Eendracht" nimettiin "KH1:ksi". Rakennustyöt etenivät hyvin hitaasti, koska telakan työvoimaa käytettiin muihin tehtäviin ja alankomaalaiset sabotoivat työtä. "KH2" laskettiin vesille 24. joulukuuta 1944 sulkulaivana Rotterdamin Nieuwe Waterwegiin, mutta suunnitelma ei koskaan toteutunut.


text: Toisen maailmansodan päätyttyä kummankin aluksen rakennustöitä jatkettiin uusien suunnitelmien, joissa otettiin huomioon sodassa saadut kokemukset, mukaan. Pääaseistukseksi muutettiin neljä kaksiputkista Boforsin 152 millimetrin 53 pituuskaliiperin tykein varustettua tykkitornia. Lisäksi neljä kaksiputkista Boforsin 57 mm 60 pituuskaliiperin ja kahdeksna yksiputkista Boforsin 40 millimetrin 70 pituuskaliiperin ilmatorjuntatykkiä. Aluksille asennettiin uudistettu propulsiojärjestelmä samoin kuin toinen savuhormi ja uudistettu elektroniikka. Alusten nimet vaihdettiin "Eendrachtista" tuli 1947 "De Zeven Provinciën" ja aiempi "De Zeven Provinciën" sai nimekseen "De Ruyter". Kumpikin alus otettiin Alankomaiden laivaston palvelukseen vuonna 1953.


title: Plastosyaniini

text: Plastosyaniini on useissa kasveissa sekä yhteyttävissä levissä ja syanobakteereissa esiintyvä kuparia sisältävä proteiini. Tämä proteiini osallistuu fotosynteesin niin kutsuttuihin valoreaktioihin ja toimii niissä elektroneja siirtävänä proteiinina.


title: Plastosyaniini

text: Plastosyaniinin eristi ensimmäisenä japanilainen biokemisti Sakae Katoh vuonna 1962 viherleviin kuuluvasta lajista "Chlorella ellipsoidea". Plastosyaniini on suhteellisen pienikokoinen proteiini. Se koostuu 99 aminohaposta ja sen molekyylimassa on 10,5 kDa. Kaikkien kasvilajien plastosyaniinin aminohapposekvenssissä on yhteistä noin kaksi kolmasosaa. Plastosyaniini sitoutuu kupari-ioniin neljällä aminohapolla, jotka ovat kaksi histidiiniä, kysteiini ja metioniini. Histidiinit sitoutuvat kupari-ioniin imidatsolirenkaan typpiatomien välityksessä ja kysteiini ja metioniini sitoutuvat rikkiatomien välityksellä. Plastosyaniinin kolmiulotteinen rakenne on niin kutsuttu β-tynnyrirakenne, joka koostuu β-laskoksista. Kolmiulotteisessa rakenteessa hydrofobiset aminohapot ovat suuntautuneet tynnyrin sisäpuolelle ja tämä tekee proteiinista suhteellisen hyvin veteen liukenevan. Plastosyaniini on väriltään sinistä johtuen proteiiniin sitoutuneesta kupari-ionista.


title: Plastosyaniini

text: Plastosyaniinia esiintyy kasveissa ja levissä viherhiukkasten yhteyttämiskalvostojen eli tylakoidien sisällä. Plastosyaniini vastaanottaa elektroneja sytokromi-bf-kompleksilta, jolloin proteiinin kupari-ioni pelkistyy hapetusluvulta +II hapetusluvulle +I. Tämän jälkeen plastosyaniini kulkeutuu yhteyttämiskalvoston sisällä proteiinille nimeltä P700 ja luovuttaa tällä elektroneja. Samalla kupari-ioni hapettuu jälleen hapetusluvulle +II. Sytokromi-bf-kompleksi on osa niin kutsuttua fotosysteemi II:ta ja P700 on osa niin kutsuttua fotosysteemi I:tä. Plastosyaniini toimii elektroninsiirtäjänä näiden kahden yhteyttämisen fotosysteemien välillä.


Kansainvälinen terrestrinen vertausjärjestelmä (lyh. ITRS, ) on maailmanlaajuinen kolmiulotteinen geosentrinen terrestrinen vertausjärjestelmä, joka on määritelty IUGG:n ja IAG:n päätöslauselmissa vuosilta 1991 ja 2007.


title: Kansainvälinen terrestrinen vertausjärjestelmä

text: Vertausjärjestelmän viimeisin realisaatio on "Kansainvälinen terrestrinen vertauskehys 2014" (lyh. "ITRF 2014", ).


title: Hr. Ms. De Zeven Provinciën (C802)

text: Hr. Ms. De Zeven Provinciën (runkonumero C802) oli Alankomaiden kuninkaallisen laivaston De Zeven Provinciën -luokan kevyt risteilijä, jonka rakennustyöt aloitettiin hieman ennen toisen maailmansodan alkamista. Sodan aikana työt oli keskeytettynä ja se liitettiin laivastoon vasta vuonna 1953. Alus oli palveluksessa vuoteen 1976 ja se myytiin vielä samana vuonna Perulle. Alus jatkoi Perun laivastossa palvelustaan nimellä "BAP Aguirre" vuoteen 1999. Alus romutettiin vuonna 2000.


title: Hr. Ms. De Zeven Provinciën (C802)

text: Alus tilattiin Rotterdamsche Droogdok Maatschappij'lta Rotterdamista ja sen köli laskettiin 5. syyskuuta 1939 nimellä "Hr. Ms. Kijkduin". Se nimettiin 1940 uudelleen "Hr. Ms. Eendrachtiksi". Alus laskettiin vesille 24. joulukuuta 1944 nimellä "KH1". Se otettiin palvelukseen 18. marraskuuta 1953 nimellä "Hr. Ms. De Zeven Provinciën".


title: Hr. Ms. De Zeven Provinciën (C802)

text: Aluksen aseistus muutettiin 1960-luvulla ohjuksiksi. Sille asennettiin Terrier-järjestelmä. Alus poistettiin palveluksesta 17. lokakuuta 1975 ja se myytiin Perulle elokuussa 1976. Perun laivasto otti modoernisoinnin jälkeen aluksen palvelukseensa 24. helmikuuta 1978 nimellä BAP "Aguirre". Se palveli vuoteen 1999 ja se romutettiin seuraavana vuonna.


title: Afrikan perinteiset uskonnot

text: Afrikan perinteiset uskonnot ovat Saharan eteläpuolisen Afrikan eli niin sanotun ”mustan Afrikan” kansojen alkuperäisiä uskontoja. Niihin ei lueta ulkopuolelta tulleita uskontoja kuten kristinuskoa ja islamia. Afrikan poliittisesta hajaannuksesta ja kansojen liikehdinnästä johtuen Afrikassa ei ole kehittynyt yhtenäistä uskomusjärjestelmää, vaan ihmiset ovat säilyttäneet perinnäistapansa. Mantereen laajuudesta ja etnisestä monimuotoisuudesta johtuen uskontoja on paljon. Niiden maailmankuvassa ja rituaaleissa on kuitenkin monia yhteisiä piirteitä.


title: Afrikan perinteiset uskonnot

text: Yleisesti ottaen, Afrikan perinteisissä uskonnoissa ajatellaan, että on olemassa yksi luojajumala, joka on luonut maailmankaikkeuden. Tällaisia luojajumalia ovat esimerkiksi Ghanan ašantien Nyame, Malin dogonien Amma, Itä-Afrikan järviseudun Mulungu ja Nigerian jorubien Olorun.


title: Afrikan perinteiset uskonnot

text: Afrikkalaisissa myyteissä kerrotaan, kuinka luojajumala vetäytyi syrjään maailman luomisen jälkeen, eikä hän enää juurikaan vaikuta ihmisten elämässä. Monissa afrikkalaisissa uskonnoissa tätä ylijumalaa ei myöskään palvota, vaan rukoukset, pyynnöt ja uhraukset osoitetaan alemmille jumaluuksille, jotka ovat ihmisten maailman ja pyhän maailman välisiä viestinviejiä. Nigeriassa nämä ylijumalan alaiset jumalat ovat nimeltään orishoja. Vasta kun alemmat jumalat eivät auta, voidaan joissain uskonnoissa turvautua itse ylijumalaan.


title: Afrikan perinteiset uskonnot

text: Mana eli elinvoima on persoonaton voima, joka vaikuttaa kaikessa mikä on olemassa.


title: Afrikan perinteiset uskonnot

text: Kuolema on merkittävä teema afrikkalaisessa ajattelussa, mutta yksityisen ihmisen selviytymisellä ei ole opillisesti kovin suurta merkitystä. Esi-isiä kuitenkin kunnioitetaan yhteisön hyvinvoinnin ja olemassaolen turvan takaamiseksi.


title: Afrikan perinteiset uskonnot

text: Esi-isät toimivat afrikkalaisille välittäjinä, jotka tarjoavat yhteyden henkien apuun ja voimiin. Esi-isiä ei tule jokaisesta vainajasta, vaan vain erityisen moraalisen ja merkittävän elämän eläneistä. Esi-isät rankaisevat moraalitonta elämää eläviä aiheuttamalla näille sairauksia ja onnettomuuksia, kunnes nämä tekevät parannuksen. Tämän vuoksi afrikkalaiset uskovat, että sairauksissa on kyse yhtä paljon moraalisista syistä kuin biologisistakin.


title: Afrikan perinteiset uskonnot

text: Noidat ovat ihmisiä, joilla uskotaan olevan jopa enemmän välittäjän kykyjä kuin esi-isillä tai jumaluuksilla. Noitia pidetään vaarallisina, ja heitä on kontrolloitava esimerkiksi rituaalisten naamiaisten avulla, kuten jorubat tekevät. Epäonnen uskotaan kautta Afrikan johtuvan noituudesta. Noitien aiheuttamia haittoja torjuvat poppamiehet ja divinoijat esimerkiksi lääkkeiden, amulettien ja manaamisen avulla.


title: Afrikan perinteiset uskonnot

text: Afrikkalaisia uskonnollisia asiantuntijoita ovat papit, profeetat, ennustajat ja parantajat. Sairauksille nähdään uskonnolliset syyt. Meedio on usein sairautensa voittanut ihminen, joka majailee pyhäkön läheisyydessä ja toimii jumalan puhetorvena. Kuninkaallisilla on usein papillisia tehtäviä.


title: Afrikan perinteiset uskonnot

text: Perinteisissä afrikkalaisissa rituaaleissa ei ole tarkoituksena seurata mitään opinkappaleita, vaan rituaaleja suoritetaan hedelmällisyyden ja yhteisön yhtenäisyyden parantamiseksi. Rituaalien avulla pyritään pitämään hyvät välit jumaluuksiin, esi-isiin ja luonnonhenkiin. Rituaaleihin kuuluvat rukoukset sekä eläinten ja esineiden uhraukset.


title: Afrikan perinteiset uskonnot

text: Väkevin rituaali on uhri, yleensä kotieläimen uhraaminen. Uhrieläimen veri edustaa usein eläimen elinvoimaa, joten sillä on valta suojella pahoilta voimilta. Uhraamalla edistetään haluttuja ja hyviä asioita, parannetaan sairauksia tai sovitetaan pahoja tekoja. Uhrit myös edustavat elämän jatkuvuutta ja maailmojen välistä voimaa.


title: Afrikan perinteiset uskonnot

text: Afrikassa on käytössä erilaisia siirtymäriittejä esimerkiksi henkilön tullessa täysi-ikäiseksi tai hänen yhteiskunnallisen asemansa muuttuessa. Initiaatioihin liittyy opetusta pyhistä voimista. Poikien ja tyttöjen ympärileikkausta harjoitetaan laajalti, ja niiden syyt perustuvat joskus myytteihin.


title: Afrikan perinteiset uskonnot

text: Pyhäköt ovat usein vain paikkoja, joissa henget asustavat, kuten lehto tai erikoisen muotoinen kivi. Osa pyhäköistä on ihmisten tekemiä, ja niiden yhteydessä voi olla rakennuksia tai monumentteja, kuten joskus Itä-Afrikassa. Pyhäkkörakennuksessa voi olla alttari, joka yhdistää jumalan alueen ja ihmisten alueen. Yleensä pyhäköt ovat vaatimattomia ja usein tilapäisiä rakennelmia esimerkiksi pihoilla.


title: Afrikan perinteiset uskonnot

text: Fetissit ovat pienoispatsaita, joiden katsotaan olevan hengellisten välittäjien ruumiillistumia.


title: Afrikan perinteiset uskonnot

text: Naamarit kuuluvat tärkeänä osana monien afrikkalaisten uskontojen rituaaleihin. Naamarit edustavat usein esi-isiä, kulttuurisia sankareita, jumalia tai kosmista järjestystä. Naamareilla ja vartalomaalauksilla esitetään väliaikaista ja rituaalista hengen läsnäoloa ihmisessä. Päähineiden ja naamioiden kautta voivat näyttäytyä myös kuolleiden henget ja erilaiset luovat voimat.


title: Afrikan perinteiset uskonnot

text: Transsin kautta papit voivat ottaa yhteyden jumaluuteen, joka ottaa heidät valtaansa transsin aikana. Transsi on yleistä esimerkiksi voodoossa.


title: Afrikan perinteiset uskonnot

text: Musiikki on afrikkalaisessa rituaalielämässä tärkeää, sillä henkien maailman uskotaan yleisesti olevan erityisen vastaanottavainen ihmisten musiikille. Myös tanssi on tärkeä osa riittejä ja uskonnollisia juhlia.


title: Afrikan perinteiset uskonnot

text: Divinaatiorituaalit ovat keskeisiä afrikkalaisissa uskonnoissa. Diviaatiossa ennustajat lukevat jumaluuksien tahtoa erilaisista merkeistä.


title: Afrikan perinteiset uskonnot

text: Afrikkalaiset välittävät mytologiaansa rituaalien kautta. Afrikkalaiset myytit kuvaavat maailmankaikkeuden usein antropomorfisesti, eli ihmiskeho on mikrokosmos, jossa ovat samat alkuelementit ja perusvoimat kuin maailmankaikkeudessakin. Elämää selittävät ja siihen vaikuttavat henget ja jumaluudet käsitetään ihmismäisin termein.


title: Afrikan perinteiset uskonnot

text: Monet afrikkalaiset myytit ilmaisevat alkuperäistä järjestystä, joka häiriintyi luomisprosessin aikakana. Tämä selittää kuoleman ja sekasorron läsnäolon maailmassa. Kuoleman ja sekasorron myytit yhdistävät kuoleman usein jumalan ja ihmisen väliseen eroon.


title: Afrikan perinteiset uskonnot

text: Länsi-Afrikassa yleinen myyttien teema on kaksosuus. Laajalle levinnyt myyttien hahmo on kujeilija, joka aiheuttaa epäjärjestystä mutta samalla myös tarpeellista muutosta.


title: Afrikan perinteiset uskonnot

text: Afrikkalaisen heimon aikakäsitys on syklinen, eli ajalla ei ole aikaa eikä loppua. Sadonkorjuujuhlien avulla yhteisö siirtyy toiseen ajanjaksoon.


title: Afrikan perinteiset uskonnot

text: Kristinusko ja islam ovat 1800-luvulta alkaen osin syrjäyttäneet perinteiset uskonnot Afrikassa. Vielä vuonna 1900 Afrikassa oli alle 10 miljoonaa kristittyä, mutta vuonna 2010 jo 470 miljoonaa. Kristinusko ja islam ovat samalla muuttaneet afrikkalaisia uskontoja, mutta myös paikalliseen kristinuskoon ja islamiin on tullut synkretistisesti perinteisiä afrikkalaisia elementtejä. Eurooppalaiset siirtomaaherrat rohkaisivat 1800-luvulta alkaen sellaisia paikallisia rituaaleja, jotka tukivat siirtomaahallinnon alaisten paikallisten välikäsien auktoriteettia, ja he samalla kitkivät näkyvistä sellaisia rituaaleja, jotka haastoivat siirtomaavaltaa. Tämän seurauksena esimerkiksi kansanparantajat rajoittivat toimintansa vain hedelmällisyyteen, ja jotkin uskonnot alkoivat toimia salassa. Jotkin 2000-luvun afrikkalaiset kristilliset kirkot pitävät perinteisiä afrikkalaisia uskontoja "pahoina" ja pyrkivät ajamaan ne piiloon. Noitavainoja esiintyy ajoittain.


title: Afrikan perinteiset uskonnot

text: Amerikkaan suuntautuneen orjakaupan seurauksena Amerikassa syntyi afroamerikkalaisia uskontoja, joissa afrikkalaiset piirteet yhdistyivät katolisiin (kuten Brasiliassa tai Haitilla) tai protestanttisiin.


title: Don-Zheni Ekoebve

text: Don-Zheni Ekoebve (s. 8. syyskuuta 1992) on suomalais-venäläinen pikajuoksija. Hän edustaa HIFK-Friidrottia ja hänen valmentajinaan toimivat Anatoli Mihailov ja Margarita Mihailova.


title: Don-Zheni Ekoebve

text: Kalevan kisoista Ekoebve on saavuttanut pronssia 400 metrin aitajuoksusta vuonna 2016. Viestijuoksun SM-kilpailuissa hän on ollut mukana saavuttamassa 4 x 100 metrin viestijuoksusta kultaa vuonna 2012 sekä 4 x 400 metrin viestijuoksusta kultaa 2014 ja hopeaa 2016. Sisäratojen SM-kilpailuista Ekoebve on saavuttanut hopeaa 4 x 200 metrin viestissä vuonna 2017 sekä hopeaa 4 x 300 metrin viestijuoksussa vuonna 2012.


title: Don-Zheni Ekoebve

text: Venäläissyntyinen Ekoebve on ollut Suomen kansalainen maaliskuusta 2013 lähtien.


Euroopan terrestrinen vertausjärjestelmä 1989 (lyh. ETRS89, ) on Euroopan alueella käytettävä kolmiulotteinen geosentrinen terrestrinen vertausjärjestelmä, joka on kiinnitetty Euraasian mannerlaatan yhtenäiseen osaan ja on identtinen Kansainvälisen terrestrisen vertausjärjestelmän (lyh. "ITRS") määritelmän kanssa epookissa 1989.0. ETRS89 on käytännön töiden takia tarpeen ITRS:n lisäksi, koska mannerlaattojen liikkeet aiheuttavat muutoksia ITRS:n realisaatioihin. ETRS89:n realisaatiot eivät riipu mannerlaattojen liikkeistä.


title: Euroopan terrestrinen vertausjärjestelmä 1989

text: ETRS89 ei ole datumi ISO 19111:n mielessä; sen sijaan jokainen sen realisaatio määrittelee datumin. Näiden datumeiden yhteisnimi on myös ETRS89. Euroopan komission asetuksessa INSPIRE-direktiivin toimeenpanosta liite 2 määrittelee ensin datumin ISO 19111:n mukaisesti ja määrää sitten, että on käytettävä ETRS89-datumia sen kattamalla maantieteellisellä alueella. On ilmeistä, että tämän tarkoituksena oli mahdollistaa kaikkien ETRS89-realisaatioiden käyttö INSPIREssa.


text: ETRS89 realisaatiot ovat erisnimeltään "Euroopan terrestrinen vertauskehys" (lyh. "ETRF", ), jossa nimen perään lisätään vuosiluku. Nämä luodaan "Kansainvälisen terrestrisen vertauskehyksen" (ITRF) pohjalta, jolloin ITRFxx vastaa ETRFxx, jossa xx viittaa vuosilukuun. Ensimmäinen ETRF on "ETRF89" ja toistaiseksi viimeisin "ETRF2005".


text: ETRF:ssä ilmoitetut kiintopisteiden koordinaatit eivät muutu ajan mukana mannerlaattojen liikkeiden vaikutuksesta, toisin kuin ITRF:n koordinaatit. ETRF:n koordinaatteihin liittyvät nopeudet kuvastavat vain Euraasian mannerlaatan sisäisiä muodonmuutoksia. Euroopan terrestrisiä vertauskehyksiä ylläpitää EUREF (Kansainvälisen geodesian järjestön IAG:n alakomissio SC 1.3a).


text: ETRFxx-koordinaatit ja -nopeudet on laskettu suoraan vastaavasta ITRFxx:sta. Vuonna 2010 EUREF:n teknillinen työryhmä EUREF-TWG suositteli, ettei "ETRF2005":ä käytetä, eikä "ITRF2008":n pohjalta enää luotu eo. tavalla ETRF:ää. Sen sijaan ITRF2005 ja ITRF2008 transformoitiin "ITRF2000":aan, josta saatiin "ETRF2000(R05)" ja "ETRF2000(R08)".


text: Kun alueellinen ETRS89-realisaatio johdetaan ITRFxx:stä tai ETRFxx:sta EUREF:n hyväksymin menetelmin, sanotaan että ao. realisaatio on ETRFxx:ssä. Esimerkiksi ETRS89 ensimmäinen laaja realisaatio oli nimeltään "EUREF89". Se muodostettiin vuonna 1989 suoritetulla GPS- ja VLBI-kampanjalla (EUREF89-mittauskampanja), jossa lisättiin pisteitä ETRF89:ään. EUREF89 on siis ETRF89:ssä. Vastaavasti Suomen ETRS89-realisaatio EUREF-FIN on ETRF96:ssa.


title: Elmo Koivunen

text: Elmo Petteri Koivunen (s. 3. elokuuta 1994 Espoo) on suomalainen kilpakävelijä. Hän edustaa Esbo Idrottsföreningiä ja hänen valmentajanaan toimii Ursula Koivunen.


title: Elmo Koivunen

text: Kalevan kisoista Koivunen on saavuttanut hopeaa 20 kilometrin kävelystä vuosina 2016 ja 2018. Lisäksi hän on ollut mukana viestijuoksun SM-kilpailuissa voittamassa kahta hopeaa (2013, 2014) ja kahta kultaa (2015, 2016) 3 × 3 000 metrin kävelyviestistä. Sisäratojen SM-kilpailuissa Koivunen on voittanut kultaa 5 000 metrin kävelyssä vuonna 2018.


title: Artturi Oila

text: Artturi Ensio Oila (s. 4. helmikuuta 1996 Espoo) on suomalainen kilpakävelijä. Hän edustaa Espoon Tapioita ja hänen valmentajanaan on toiminut vuodesta 2015 lähtien Jani Lehtinen. Kalevan kisoista Oila on saavuttanut pronssia 20 kilometrin kävelyssä vuonna 2016.


title: Elisa Neuvonen

text: Elisa Pauliina Neuvonen (s. 19. maaliskuuta 1991 Saari) on suomalainen kilpakävelijä. Hän on edustanut vuodesta 2014 lähtien Lappeenrannan Urheilu-Miehiä ja hänen valmentajanaan on toiminut vuodesta 2012 lähtien Marko Kivimäki.


title: Elisa Neuvonen

text: Kalevan kisoista Neuvonen on voittanut 10 kilometrin kävelyssä kultaa vuosina 2016, 2017 ja 2018. SM-maantiekävelyissä hän on voittanut kultaa 20 kilometrin kävelyssä vuosina 2016, 2017 ja 2018, hopeaa 2015 ja pronssia 2014. Viestijuoksun SM-kilpailuissa hän on ollut mukana voittamassa hopeaa 3 x 3 000 metrin kävelyviestistä vuonna 2016 ja kultaa vuonna 2017. Sisäratojen SM-kilpailuista Neuvonen on saavuttanut kultaa 3 000 metrin kävelystä vuonna 2017.


title: Elisa Neuvonen

text: Vuoden 2017 kesäuniversiadeissa Neuvonen sijoittui 20 kilometrin kävelyssä kolmanneksi.


title: Läykkälänlahti

text: Läykkälänlahti on Ikaalisten 8. kaupunginosa. Se rajoittuu pohjoisessa Pirkantiehen, idässä Silkintiehen, etelässä Kolmostiehen ja lännessä Kyrösjärveen. Kaupunginosassa sijaitsee Kauppakeskus Komppi.


title: Hr. Ms. Holland (1896)

text: Hr.Ms. Holland oli Alankomaiden kuninkaallisen laivaston Holland-luokan panssarikansiristeilijä.


title: Hr. Ms. Holland (1896)

text: Alus tilattiin Amsterdamin telakalta ja sen köli laskettiin vuonna 1895. Alus laskettiin vesille 4. lokakuuta 1896 ja se otettiin palvelukseen 1. heinäkuuta 1898.


title: Hr. Ms. Holland (1896)

text: Alus lähti Den Helderistä 7. tammikuuta 1899 Hollannin Itä-Intiaan. Vuonna 1900 alus lähetettiin yhdessä "Hr.Ms. Piet Heinin" ja "Hr. Ms. Koningin Wilhelmina der Nederlandenin" kanssa Boksarikapinan aikana Shanghaihin suojaamaan alueella olevia eurooppalaisia sekä Alankomaiden etuja. "Hollandin" maihin lähettämä osasto osallistui Ranskan Shanghain lähetysaseman, jossa oli joukko alankomaalaisia, suojaamiseen. Lokakuun puolivälissä alus palasi "Hr.Ms. Koningin Wilhelmina der Nederlanin" kanssa Hollanin Itä-Intiaan.


title: Hr. Ms. Holland (1896)

text: Vuonna 1910 alus saattoi "Hr.Ms. Hertog Hendrikin" kanssa "Nordbrabantia", joka oli osunut 31. toukokuuta kariin matkalla Surabayaan. Törmäyksessä osa aluksen tiloista oli täyttynyt vedellä. Vaurioitunut alus kykeneni kuitenkin matkaamaan omin voimin ilman hinausta.


title: Hr. Ms. Holland (1896)

text: "Holland" lähetettiin 1911 uudelleen Shanghaihin Kiinan keisarikunnan luhistuessa suojaamaan eurooppalaisia. Alus saapui Shanghaihin 4. marraskuuta. Vuonna 1912 alus edusti Alankomaiden kuningatarta Jokohamassa Japanin keisarin Meijin hautajaisissa.


title: Hr. Ms. Holland (1896)

text: Alus poistettiin palveluksesta vuonna 1920.


title: Hele Haapaniemi

text: Hele Henriikka Haapaniemi (s. 15. marraskuuta 1993 Helsinki) on suomalainen kilpakävelijä. Hän edustaa Espoon Tapioita ja hänen valmentajanaan on toiminut vuosina 2014–2017 Pekka Muinonen ja vuodesta 2017 lähtien Jani Lehtinen.


title: Hele Haapaniemi

text: Kalevan kisoista Haapaniemi on saavuttanut hopeaa10 kilometrin kävelyssä vuonna 2016. Samana vuonna hän voitti SM-kultaa 20 kilometrin kävelyssä. Viestijuoksun SM-kilpailuissa hän on ollut mukana voittamassa 3 x 3 000 metrin kilpakävelystä kultaa vuonna 2016, hopeaa 2015 sekä pronssia 2014. Sisäratojen SM-kilpailuista Haapaniemi on voittanut kultaa 3 000 metrin kävelystä vuonna 2018 ja pronssia vuonna 2016.


title: Tiia Kuikka

text: Tiia Kuikka (s. 30. marraskuuta 1994) on suomalainen kilpakävelijä. Hän on edustanut vuodesta 2009 lähtien Lappeenrannan Urheilu-Miehiä.


title: Tiia Kuikka

text: Kuikka sijoittui 18:nneksi kävelyn joukkuemaailmanmestaruuskilpailujen 50 kilometrin kävelyssä Kiinan Taicangissa 5. toukokuuta 2018 Suomen ennätysajalla 4.32.43.


title: Tiia Kuikka

text: Kalevan kisoista Kuikka on saavuttanut hopeaa 10 kilometrin kävelystä vuonna 2017 ja pronssia vuosina 2016 ja 2018. Lisäksi hän on saavuttanut hopeaa SM-maantiekävelyissä naisten 20 kilometrin matkalla vuosina 2017 ja 2018. Hän on ollut mukana viestijuoksun SM-kilpailuissa saavuttaen 3 × 3 000 metrin kävelyviestistä kultaa 2017, hopeaa 2016 sekä pronssia 2010. Sisäratojen SM-kilpailuista Kuikka on saavuttanut 3 000 metrin kävelystä kolme hopeaa vuosina 2016, 2017 ja 2018.


title: S.T.A.L.K.E.R. (pelisarja)

text: S.T.A.L.K.E.R. ensimmäisen persoonan ammunta- ja selviytymiskauhupelien sarja.


title: S.T.A.L.K.E.R. (pelisarja)

text: Pelisarja perustuu löyhästi Arkadi ja Boris Strugatskin kirjaan "" (1972), jonka tapahtumapaikka on siirretty Tšernobyliin.Jatko-osan "S.T.A.L.K.E.R. 2" kehityksestä kerrottiin julkisuuteen tavoitteena julkaista peli vuonna 2012.


title: Jerry Lawson

text: Gerald Anderson ”Jerry” Lawson (1940–2011) oli yhdysvaltalainen insinööri Queensista, New Yorkista.


title: Jerry Lawson

text: Lawson on tunnetuin Fairchild Channel F -pelikonsolin kehitystyöstä. Se oli ensimmäinen kuluttajille tarkoitettu pelilaite, jossa peliohjelmaa pystyi vaihtamaan pelimoduulia vaihtamalla. Laitteen menetelmälle liittää lisäelektroniikkaa pelimoduuleilla on myönnetty patentti US 4095791 A.


title: Jerry Lawson

text: Lähdettyään Fairchild Semiconductor -yhtiöstä Lawson perusti Videosoft-yhtiön.


title: Jerry Lawson

text: International Game Developers Association kunnioitti Lawsonia alan pioneerina kuukautta ennen hänen kuolemaansa.


title: Hr. Ms. Zeeland (1897)

text: Hr.Ms. Zeeland oli Alankomaiden kuninkaallisen laivaston Holland-luokan panssarikansiristeilijä.


title: Hr. Ms. Zeeland (1897)

text: Alus tilattiin Koninklijke Maatschappij de Scheldeltä Vlissingenistä ja sen köli laskettiin vuonna 1895. Alus laskettiin vesille 20. maaliskuuta 1897 ja se otettiin palvelukseen 1. kesäkuuta 1898.


title: Hr. Ms. Zeeland (1897)

text: Alus lähti Flushingista 18. kesäkuuta 1898 koeajoihin Pohjanmerelle. Koeajojen aikana se vieraili Portsmouthissa. Alus oli kahdeksantoista aluksen muodostaman osaston lippulaivana 15. syyskuuta Hollands Diepissä järjestetyssä laivastokatselmuksessa, joka pidettiin kuningatar Wilhelminan kruunajaisten yhteydessä.


title: Hr. Ms. Zeeland (1897)

text: "Hr. Ms. Hertog Hendrik" ajoi 24. kesäkuuta 1905 koralliriutalle lähellä Matjidosteenia ollessaan matkalla Boninlahdelle. "Zeeland" teki joitakin yrityksiä riuttaan kiinni jääneen aluksen irrottamiseksi, mutta ilman tulosta. Yrityksistä luovuttiin "Zeelandin" pollarin irrottua. Alus saatiin irrotettua "Hr. Ms. De Ruyterin" ja "Hr. Ms. Japaran" avustamana, kun aluksen varastot oli tyhjennetty. Myöhemmin samana vuonna "Zeeland" osallistui matkaan Etelä-Celebesiin, joka kohdistui Bonin herttuaa vastaan. "Hertog Hendrik", "Zeeland" ja "Hr. Ms. Assahan" suojasivat 20. heinäkuuta 1905 alankomaalaisten maihinnousua lähellä Patiroa.


title: Hr. Ms. Zeeland (1897)

text: Vuonna 1906 alus yhdessä "Hr. Ms. Koningin Regentesin" ja "Hr. Ms. De Ryuterin" kanssa avustivat retkikuntaa Balille, kun Alankomaat pyrki liittämään eteläiset Tabanan, Badungin ja Klungkungin kuningaskunnat Alankomaiden Itä-Intiaan. Alukset tulittivat tykein 16.-17. syyskuuta Denpasaria, minkä jälkeen joukot nousivat maihin tuhoten lopun vastarinnan.


title: Hr. Ms. Zeeland (1897)

text: Alus lähti 2. heinäkuuta 1914 IJmuidenista Pohjan- ja Itämerelle koulutuspurjehdukselle. Mukana matkalla oli Alankomaiden prinssi Henrik. Matkalla alus vieraili Kööpenhaminassa, Pietarissa, Tukholmassa ja Kristianiassa. Se palasi Den Helderiin 29. heinäkuuta.


title: Hr. Ms. Zeeland (1897)

text: Alus lähti 7. kesäkuuta 1917 Den Helderistä maailmanympärysmatkalle Surabajaan. Matkalla se vieraili Torshavnissa, New Yorkissa, Curacaossa, Colonissa, Panamassa, San Franciscossa, Honolulussa, Jokohamassa ja Nagasakissa. Matkalla alus kulki Panaman kanavan läpi, jolloin siitä tuli ensimmäinen kanavan läpi kulkenut ulkomainen sotalaiva. Alus saapui Surabajaan 4. marraskuuta. Matkalla 53 miehistönjäsentä karkasi Yhdysvaltoihin. Näistä pääosa 45 New Yorkissa ja loput kahdeksan San Franciscossa. Alus lähti paluumatkalle Alankomaihin 3. joulukuuta matkaten samaa reittiä.


title: Hr. Ms. Zeeland (1897)

text: Alus poistettiin palveluksesta vuonna 1924.


title: Geodeettinen vertausjärjestelmä

text: Geodeettinen vertausjärjestelmä () on ekvipotentiaaliellipsoidin teoriaan perustuva matemaattinen malli Maan muodolle, painovoimakentälle ja pyörähdysnopeudelle.


title: Geodeettinen vertausjärjestelmä

text: Teorian avulla määritellään pyörähdysellipsoidi, joka kuvaa Maan kokoa ja muotoa ja jonka massa ja pyörähdysnopeus kuvaavat Maan vastaavia suureita. Teoria, pyörähdysellipsoidi, massa ja pyörähdysnopeus tuottavat normaalipainovoimakentän.


title: Geodeettinen vertausjärjestelmä

text: Esimerkiksi GRS80 on geodeettinen vertausjärjestelmä.


title: Geodeettinen vertausjärjestelmä

text: Nimessä esiintyvä sana vertausjärjestelmä ei viittaa käsitteeseen vertausjärjestelmä.


title: Hr. Ms. Friesland (1896)

text: Hr.Ms. Friesland oli Alankomaiden kuninkaallisen laivaston Holland-luokan panssarikansiristeilijä.


title: Hr. Ms. Friesland (1896)

text: Alus tilattiin Nederlandsche Stoomboot Maatschappijlta Rotterdamista ja sen köli laskettiin vuonna 1895. Alus laskettiin vesille 4. marraskuuta 1896 ja se otettiin palvelukseen 16. tammikuuta 1898.


title: Hr. Ms. Friesland (1896)

text: Alus lähetettiin 28. huhtikuuta 1899 Curacaoon alueella syntyneen konfliktin vuoksi tehtävänään alueen puolueettomuuden turvaaminen. Myöhemmin samana vuonna se lähetettiin Hollannin Itä-Intiaan. Toisen buurisodan puhjettua alus lähetettiin 24. lokakuuta 1899 Tanjung Priokista Lourenco Marquesiin suojaamaan alueella olleita Alankomaiden kansalaisia ja maan etuja alueella. Se palasi 23. elokuuta 1900 Hollannin Itä-Intiaan.


title: Hr. Ms. Friesland (1896)

text: Vuonna 1902 alus lähetettiin Colomboon noutamaan kymmenen hollantilaisvapaaehtoista, jotka olivat jääneet sotavangeiksi Buurisodassa. Matka tehtiin paikallisen Alankomaiden konsulin pyynnöstä. Alus lähti 4. heinäkuuta 1904 Alankomaihin vapautetut sotavangit mukanaan.


title: Hr. Ms. Friesland (1896)

text: Alus lähti 12. heinäkuuta 1906 Den Helderistä harjoituspurjehdukselle Pohjanmerelle ja Pohjoiselle Jäämerelle. Matkalla se vieraili Tromssassa, Bergenissä ja Kristianiassa. Lähellä Huippuvuoria alus avusti karille ajaneen ranskalaisen matkustaja-aluksen "Ile de Francea" irrottamisessa. Alus palasi lähtösatamaansa 27. elokuuta. Alus kolaroi 14. heinäkuuta 1907 Britannian kuninkaallisen laivaston hävittäjän "HMS Leen" kanssa Start Pointin edustalla Devonin rannikolla. Hävittäjän kylkeen tuli onnettomuudessa ammottava reikä.


title: Hr. Ms. Friesland (1896)

text: Vuonna 1908 alus lähti "Hr. Ms. Gelderlandin" ja "Hr. Ms. Jacob van Heemskerckin" kanssa partiomatkalle Venezuelan rannikolle toisen Castron kriisin aikana. Alus vartioi Maracaibon satamaan pääsyä.


title: Hr. Ms. Friesland (1896)

text: Alus osallistui 17. syyskuuta 1910 Belgian kuninkaan Albert I:n ja hänen puolisonsa vierailuun Alankomaissa. Vierailun aikana kuningaspari vieraili IJ:ssä Amsterdamissa, missä "Jacob van Heemskerck", "Friesland", "Hr. Ms. Piet Hein", "Hr. Ms. Evertsen", "Hr. Ms. O1" ja muut Alankomaiden laivaston alukset olivat ankkurissa. Alukset tarkistettiin ja ne ampuivat kunnialaukaukset. Kuningasparille esiteltiin "Jacob van Heemscerck".


title: Hr. Ms. Friesland (1896)

text: Alus poistettiin palveluksesta vuonna 1913.


title: Kamelianainen (vuoden 1981 elokuva)

text: Kamelianainen (suomenkielisinä niminä myös Kamelianaisen todelliset kasvot ja Isabelle Huppertin kamelianainen; ; ) on vuonna 1981 ensi-iltansa saanut Mauro Bologninin ohjaama italialais-ranskalainen historiallinen draamaelokuva, jonka pääosissa ovat Isabelle Huppert ja Gian Maria Volonté.


title: Kamelianainen (vuoden 1981 elokuva)

text: "Kamelianainen" perustuu kuuluisaan tosielämän ranskalaiskurtisaani Marie Duplessisiin (oik. Alphonsine Plessis; 1824–1847) ja Alexandre Dumas nuoremman samannimiseen romaaniin "Kamelianainen" (ransk. "La Dame aux camélias", 1848), jonka pohjalta Jean Aurenche, Vladimir Pozner ja Enrico Medioli laativat elokuvan käsikirjoituksen. Elokuvan tuottajina olivat Manolo Bolognini ja Margaret Ménégoz. Elokuva palkittiin kahdella David di Donatellolla ja kolmella Nastro d’argentolla.


title: Kamelianainen (vuoden 1981 elokuva)

text: "Kamelianainen" kertoo köyhästä maalaistytöstä Alphonsinesta (Isabelle Huppert), joka saapuu Pariisiin tullakseen osaksi rikasta porvaristoa. Saavuttaakseen tämän hän alkaa käyttää ainutlaatuista kauneuttaan ja viehätysvoimaansa.


title: Kamelianainen (vuoden 1981 elokuva)

text: "Kamelianainen" sai teatteriensi-iltansa Italiassa 26. helmikuuta 1981, Ranskassa 11. maaliskuuta 1981 ja Suomessa 25. joulukuuta 1981. Elokuvan teatterilevittäjinä olivat Italiassa ja Ranskassa Gaumont sekä Suomessa Cine-Studio Oy. Elokuva keräsi Ranskassa teatterikierroksensa aikana 453 141 katsojaa ja oli Suomessa 158. katsotuin elokuva 6 947 hengen katsojamäärällään vuonna 1981.


title: Kamelianainen (vuoden 1981 elokuva)

text: "Kamelianainen" julkaistiin Italiassa DVD:lle vuonna 2005 ja Ranskassa 14. maaliskuuta 2012.


title: Monitieteinen aivotutkimuskeskus

text: Monitieteinen aivotutkimuskeskus (CIBR) on Jyväskylän yliopiston tutkimuskeskus. Sen toiminta keskittyy vuonna 2015 käyttöön otetun MEG-laitteen ympärille. Tutkimustoiminta keskittyy aivojen muutoksiin elinkaaren aikana, erityisesti oppimiseen ja kehitykseen liittyen, erilaisiin interventioihin, sekä aivojen yhteydestä hyvinvointiin ja fyysiseen harjoitteluun. Monitieteisellä aivotutkimuskeskuksella on käytössä monipuolinen valikoima mittauslaitteistoa solutasolta koko kehon toiminnan kattaviin menetelmiin.


title: Meridian (venäläinen lentoyhtiö)

text: Meridian on venäläinen lentoyhtiö. Vuonna 1992 perustettu yhtiö lentää liikelentoja kotikenttinään Bugulman ja Moskovan Vnukovon lentoasemat.


title: Meridian (venäläinen lentoyhtiö)

text: Huhtikuussa 2017 Meridianin laivastoon kuului viisi lentokonetta:


title: Ortometrinen korkeus

text: Ortometrinen korkeus formula_1 on pisteen ja geoidin välinen etäisyys.


title: Ortometrinen korkeus

text:
Ortometrinen korkeus lasketaan pisteen ja korkeusdatumin nollatason välisestä geopotentiaalierosta. Tämä geopotentiaaliero, joka ilmaistaan geopotentiaalilukuna formula_2, jaetaan keskimääräisellä painovoimalla formula_3 laskettuna pitkin pisteen ja (nollatason kautta kulkevan) geoidin välistä luotiviivaa:
Ortometrisen korkeuden laskeminen edellyttää oletuksia painovoima-arvoista tällä luotiviivalla. Ortometrinen korkeus on käytössä N60-korkeusjärjestelmässä.


title: Normaalikorkeus

text: Normaalikorkeus formula_1 (tai formula_2)on hypoteettisen vastinpisteen korkeus vertausellipsoidista normaalipainovoimakentässä, kun vertausellipsoidin ja vastinpisteen potentiaaliero on sama kuin havaintopisteen geopotentiaaliluku formula_3.


title: Normaalikorkeus

text:
Normaalikorkeus lasketaan pisteen ja korkeusdatumin nollatason välisestä geopotentiaalierosta. Tämä geopotentiaaliero jaetaan keskimääräisellä normaalipainovoimalla formula_4:
Normaalikorkeus on pisteen ja kvasigeoidin välinen etäisyys. Normaalikorkeus poikkeaa hieman samasta geopotentiaalierosta lasketusta ortometrisestä korkeudesta. Ero saattaa olla sitä suurempi mitä korkeammalla merenpinnan tasosta ollaan. Etelä-Suomessa ero on muutamia millimetrejä, Käsivarressa korkeintaan 11 cm.


title: Normaalikorkeus

text: Normaalikorkeus on käytössä N2000-korkeusjärjestelmässä.


title: Dynaaminen korkeus

text: Dynaaminen korkeus on korkeus, joka lasketaan pisteen ja korkeusdatumin nollatason välisestä geopotentiaalierosta jakamalla se pisteestä riippumattomalla painovoima-arvolla. Tavallisimmin käytetään normaalipainovoiman arvoa ellipsoidilla leveydellä 45 astetta, tai normaalipainovoiman keskimääräistä arvoa mittausalueella.


Dynaaminen korkeus


title: Dynaaminen korkeus

text: Dynaaminen korkeus kuvastaa geopotentiaalieroja (sitä, miten vesi virtaa) ja on vakio ekvipotentiaalipinnalla, toisin kuin normaalikorkeus ja ortometrinen korkeus. Dynaamisia korkeuksia on siksi käytetty vesistöalueilla väylien ja voimalaitosten suunnitteluun ja hoitoon. Suomessa dynaamiset korkeudet eivät ole olleet käytössä.


title: Dynaaminen korkeus

text: Meteorologiassa ja oseanografiassa käytetty dynaaminen korkeus ei ole sama kuin geodesian dynaaminen korkeus, vaan vastaa (yleensä likimääräisesti laskettua) geopotentiaalilukua.


title: Hävyttömät huijarit

text: Hävyttömät huijarit (, myös " A Very Big Withdraw") on kanadalainen komediaelokuva vuodelta 1979. Elokuva kertoo 4 miljoonan dollarin pankkiryöstöstä Vancouverissa, Kanadassa.


title: Hävyttömät huijarit

text: Elokuvan on ohjannut yhdysvaltalainen Noel Black ja pääosissa esiintyvät Donald Sutherland ja Brooke Adams.


title: Geodeettinen vertausjärjestelmä 1980

text: Geodeettinen vertausjärjestelmä 1980 (lyh. GRS80, ) on geodesiassa geodeettinen vertausjärjestelmä ja paikkatietotekniikassa vertausellipsoidi.


title: Geodeettinen vertausjärjestelmä 1980

text: Kansainvälinen geodeettis-geofysikaalinen unioni (lyh. IUGG) hyväksyi sen Canberrassa vuonna 1979. Sillä korvattiin aiemmin käytetty "Geodeettinen vertausjärjestelmä 1967" ().


title: Geodeettinen vertausjärjestelmä 1980

text: GRS80 määrittelevät vakiot ovat:


title: Andries Jonker

text: Andries Jonker (s. 22. syyskuuta 1962) on alankomaalainen jalkapallovalmentaja.


title: Andries Jonker

text: Jonker aloitti valmennusuransa juniorivalmentajana vuonna 1984. Hän valmensi uransa alussa JOS Watergraafsmeeriä, ZFC Zaandamia ja DRC Amsterdamia. Vuonna 1990 hän siirtyi Alankomaiden jalkapalloliiton palvelukseen ja työskenteli juniorimaajoukkueiden valmennuksen koordinointitehtävissä seitsemän vuoden ajan. Kesällä 1997 Jonkerista tuli FC Volendamin apuvalmentaja. Dick de Boerin jätettyä tehtävänsä päävalmentajana kesällä 1999 Jonker nousi Volendamin päävalmentajaksi. Hän valmensi joukkuetta kauden 1999/2000, joka päättyi Eerste Divisiessä vasta sijalle 17.


title: Andries Jonker

text: Volendam-pestinsä jälkeen Jonker palasi Alankomaiden liiton palvelukseen. Kaudella 2002/2003 hän toimi Louis van Gaalin apuvalmentajana FC Barcelonassa. Kesällä 2004 hän palasi päävalmentajan tehtäviin MVV Maastrichtin peräsimessä. Jonker johdatti seuran Alankomaiden cupin puolivälieriin kaudella 2005/06. Eerste Divisiessä sijoitukset jäivät heikommiksi ja hän lähti seurasta kesällä 2006.


title: Andries Jonker

text: Jonkerin ura jatkui MVV:stä lähdön jälkeen Willem II Tilburgissa, jossa hän toimi ensin apuvalmentajana ja marraskuusta 2007 helmikuuhun 2009 saakka seuran päävalmentajana. Alfons Groenendijkin tultua seuran päävalmentajaksi, Jonker siirtyi urheilutoimenjohtajaksi. Kesällä 2009 hän jätti Willem II:n ja siirtyi van Gaalin apuvalmentajaksi FC Bayern Müncheniin. Van Gaalin saatua potkut huhtikuussa 2011, nousi Jonker suurseuran päävalmentajaksi. Kauden jälkeen Jonker siirtyi Bayernin reservijoukkueen päävalmentajaksi. Hän jätti Bayernin organisaation kauden 2011/12 jälkeen ja siirtyi Felix Magathin apuvalmentajaksi VfL Wolfsburgiin. Jonker työskenteli Wolfsburgissa kaksi vuotta ja toimi Magathin, Lorenz-Günther Köstnerin ja Dieter Heckingin apuvalmentajana.


title: Andries Jonker

text: Kaudeksi 2014/15 Jonker siirtyi Arsenalin organisaatioon työskentelemään seuran akatemian johtotehtäviin. Helmikuun lopussa 2017 Jonker jätti Arsenalin ja palasi Wolfsburgiin, tällä kertaa seuran päävalmentajaksi. Jonkerin tulo päävalmentajaksi piristi aluksi hieman Wolfsburgin vaikeaa kautta ja joukkue pelasi hänen johdollaan pisimmän tappiottoman putkensa Bundesliigassa eli neljä ottelua. Kauden kahdeksasta viimeisestä ottelusta Wolfsburg sai kasaan vain kaksi voittoa ja yhden tasapelin, mikä tarkoitti kaudesta 1997/98 Bundesliigassa pelanneen seuran jäämistä sarjakarsintaan. Karsinnoissa Jonker luotsasi Wolfsburgin niukasti kahteen 1–0 voittoon Eintracht Braunschweigista ja seura säilytti paikkansa pääsarjatasolla.


title: Andries Jonker

text: Kausi 2017/18 alkoi Wolfsburgin osalta vaisusti ja joukkue voitti vain yhden viidestä ensimmäisestä liigaottelusta. Seurajohto erotti Jonkerin tehtävistään 18. syyskuuta 2017.


title: Anitta Hietala

text: Anitta Hietala (s. 3. kesäkuuta 1965) on aktiiviuransa päättänyt suomalainen pikajuoksija. Hän edusti uransa alkuvuosina Kempeleen Kiriä ja vuodesta 1986 lähtien Oulun Pyrintöä. Hänen valmentajinaan toimivat Liisa Holma ja Jaakko Kemola.


title: Anitta Hietala

text: Kalevan kisoista Hietala saavutti hopeaa 400 metrin juoksusta vuonna 1985. Lisäksi hän oli mukana viestijuoksun SM-kilpailuissa saavuttamassa kultaa sekä 4 x 100 metrin että 4 x 400 metrin viestijuoksussa vuonna 1987.


title: Anitta Hietala

text: Virallisissa kilpailuissa Hietala ei ole esiintynyt vuoden 1987 jälkeen.


title: Lounainen suuralue

text: Lounainen suuralue on yksi Tampereen suuralueista. Lounaiseen suuralueeseen kuuluvat Pispalan, Rahon ja Tesoman suunnittelualueet.


title: Lower the Bar

text: Lower the Bar on yhdysvaltalaisen heavy metal -yhtye Steel Pantherin neljäs studioalbumi, joka julkaistiin 24. maaliskuuta 2017. Albumi oli määrä julkaista jo helmikuussa, mutta julkaisu viivästyi rumpali Stix Zadinian alkoholiriippuvuudesta johtuneen vieroitushoidon seurauksena.


title: Lower the Bar

text: Albumi ylsi Isossa-Britanniassa albumilistan sijalle 26. Yhdysvalloissa se debytoi Billboard 200 -listan sijalla 40.


title: Keskinen suuralue

text: Keskinen suuralue on yksi Tampereen suuralueista. Keskiseen suuralueeseen kuuluvat Keskustan, Sampon ja Iideksen suunnittelualueet.


title: Euroopan korkeusvertausjärjestelmä

text: Euroopan korkeusvertausjärjestelmä (lyh. EVRS, ) on euroopanlaajuinen korkeusvertausjärjestelmä. EVRS on myös yhteisnimitys kaikille korkeusjärjestelmille, jotka saadaan em. korkeusvertausjärjestelmän realisaatioina.


title: Euroopan korkeusvertausjärjestelmä

text: EVRS on määritelty EUREF:n päätöslauselmassa vuodelta 2007. Järjestelmän lähtötaso on Normaal Amsterdams Peil (NAP). Järjestelmässä käytetään geopotentiaalilukuja ja normaalikorkeuksia. Pysyvän vuoksen järjestelmä on nollavuoksijärjestelmä.


title: Euroopan korkeusvertausjärjestelmä

text: EVRS korkeusvertausjärjestelmänä ei ole korkeusjärjestelmä ISO 19111:n mielessä; sen sijaan jokainen sen realisaatio määrittelee korkeusjärjestelmän. Euroopan komission asetuksessa INSPIRE-direktiivin toimeenpanosta liite 2 määrittelee ensin koordinaattijärjestelmät ISO 19111:n mukaisesti ja määrää sitten, että pystykomponentissa on käytettävä Euroopan korkeusvertausjärjestelmää sen kattamalla maantieteellisellä alueella. On ilmeistä, että em. muotoilun tarkoituksena on mahdollistaa useiden EVRS-realisaatioiden käyttö INSPIREssa.


title: Euroopan korkeusvertausjärjestelmä

text: Suomen N2000 on EVRS:n alueellisena realisaationa korkeusvertauskehys ja korkeusjärjestelmä. Muita merkittäviä realisaatioita on esimerkiksi Euroopan korkeusvertauskehys 2000 (EVRF2000) ja Euroopan korkeusvertauskehys 2007 (EVRF2007).


title: Koillinen suuralue

text: Koillinen suuralue on yksi Tampereen suuralueista. Koilliseen suuralueeseen kuuluvat Messun, Tasan ja Leinon suunnittelualueet.


title: Kaakkoinen suuralue

text: Kaakkoinen suuralue on yksi Tampereen suuralueista. Kaakkoiseen suuralueeseen kuuluvat Kaukan ja Hervan suunnittelualueet.


title: Euroopan korkeusvertauskehys 2007

text: Euroopan korkeusvertauskehys 2007 (lyh. EVRF2007, ) on euroopanlaajuinen Euroopan korkeusvertausjärjestelmän (EVRS) realisaatio, joka perustuu Euroopan vaaitusverkon (UELN) tasoitukseen. Paikkatietotekniikassa EVRF2007 on euroopanlaajuinen korkeusjärjestelmä, joka on luotu vuonna 2007.


title: Euroopan korkeusvertauskehys 2007

text: EVRF2007:n lähtötaso on Normaal Amsterdams Peil (NAP). Sen epookki on Fennoskandian maankohoamisen osalta 2000.0. Siinä käytetään normaalikorkeuksia ja se on nollavuoksijärjestelmässä.


title: Luoteinen suuralue

text: Luoteinen suuralue on yksi Tampereen suuralueista. Luoteiseen suuralueeseen kuuluvat Lielan ja Lentävän suunnittelualueet.


title: Pohjoinen suuralue

text: Pohjoinen suuralue on yksi Tampereen suuralueista. Luoteiseen suuralueeseen kuuluvat Aiton, Kämmenen ja Terän suunnittelualueet.


title: Saúl Álvarez

text: Santos Saúl Álvarez Barragán(s.18. heinäkuuta 1990 Guadalajara, Meksiko) on meksikolainen ylemmän välisarjan nyrkkeilijä ja WBO liiton hallitseva hallitseva maailmanmestari painoluokassaan. Aiemmin urallaan Álvarez on otellut myös keskisarjassa jossa hän piti hallussaan WBC liiton mestaruusvyötä mutta luopui vyöstä siirtyäkseen takaisin ylempään välisarjaan.


title: Saúl Álvarez

text: Álvarez aloitti ammattinyrkkeilyuran vuonna 2005. Ensimmäisen merkittävän ottelun Álvarez otteli vuonna 2011 jolloin hän voitti Matthew Hattonin yksimielisesti tuomariäänin ottelussa avoimesta WBC liiton ylemmän keskisarjan mestaruudesta. Vyö oli jäänyt vaille omistajaa Manny Pacquiaon luovuttua siitä. Álvarez puolusti mestaruutta viidesti ennen häviämistään Floyd Mayweather Juniorille vuonna 2013. Seuraavan kerran Álvarez pääsi mestaruusotteluun vuonna 2015 jolloin hän kukisti keskisarjan silloisen WBC liiton mestari Miguel Cotton kaikin tuomariäänin kaksitoistaeräisessä ottelussa. Tämän jälkeen Álvarez on puolustanut mestaruutta kerran. Puolustusottelussa Álvarez tyrmäsi Amir Khanin kuudennessa erässä. Tämän jälkeen Álvarez luopui WBC liiton mestaruusvyöstä ja otteli silloista WBO liiton mestari Liam Smithiä vastaan tyrmäten Smithin yhdeksännessä erässä.


title: Saúl Álvarez

text: Álvarez asetettiin maaliskuussa 2018 ottelukieltoon hänen jäätyä kiinni kahdesti dopingtestissä helmikuussa 2018. Näytteet sisälsivät kiellettyä klenbuterolia.


title: Saúl Álvarez

text: | Álvarezin ammattinyrkkeilyottelut boxrec.comissa


title: Eugene Fama

text: Eugene Francis Fama (s. 14. syyskuuta 1939 Boston) on yhdysvaltalainen taloustieteilijä ja rahoituksen professori (Robert R. McCormick Distinguished Service Professor of Finance) Chicagon yliopistossa. Hänet tunnetaan tehokkaiden markkinoiden hypoteesin kehittämisestä. Fama on erikoistunut portfolioteorian ja osakemarkkinoiden tutkimukseen. Fama sai Nobelin taloustieteen palkinnon vuonna 2013 yhdessä Robert Shillerin ja Lars Peter Hansenin kanssa.


title: Eteläinen suuralue

text: Eteläinen suuralue on yksi Tampereen suuralueista. Eteläiseen suuralueeseen kuuluvat Härmän, Koiviston ja Peltoon suunnittelualueet.


title: Quincié-en-Beaujolais

text: Quincié-en-Beaujolais on kunta Ranskassa Rhônen departementissa Auvergne-Rhône-Alpesin alueella. Se sijaitsee Mont Brouillyn lähettyvillä, ja se kuuluu Beaujolais-viinin tuotantoalueeseen.


title: Kaikki hajoaa

text: Kaikki hajoaa on hardcore punk -yhtye Hero Dishonestin EP-levy. Se julkaistiin 28. maaliskuuta 2014 If Societyn ja Läjä Recordsin yhteiskustanteena.


title: Kaikki hajoaa

text: Albumi julkaistiin Yhdysvalloissa levymerkillä Peterwalkee Records.


title: Eduard Kotšergin

text: Eduard Stepanovitš Kotšergin (s. 22. syyskuuta 1937 Leningrad) on sukutaustaltaan puolalais-venäläinen lavastaja ja kirjailija. Hän on toiminut Tovstonogovin suuren draamateatterin päälavastajana vuodesta 1972 lähtien.


title: Eduard Kotšergin

text: Kotšergin on Venäjän taideakatemian täysjäsen. Työstään teatteritaiteilijana hänet on palkittu kaksi kertaa Neuvostoliiton valtionpalkinnolla (vuosina 1978 ja 1984) sekä Venäjän valtionpalkinnolla (2001). Hänelle on myönnetty Venäjän kansantaiteilijan arvonimi vuonna 2001.


title: Eduard Kotšergin

text: Kotšergin on kirjoittanut muistelmateoksia sekä lavastamista ja teatteritaidetta käsittelevää esseistiikkaa. Kotšerginin teoksista on suomennettu omaelämäkerrallinen romaani "Risteillä ristityt" (Idiootti 2017), joka kuvaa kirjailijan lapsuutta. "Risteillä ristittyjen" alkuteos "Крещённые крестами" voitti Venäjällä vuonna 2010 Natsionalnyi bestseller sekä Sergei Dovlatov -palkinnot.


title: Eduard Kotšergin

text:
Eduard Kotšerginin isä Stepan Kotšergin teloitettiin Stalinin vainoissa ennen Eduardin syntymää. Hänen puolalainen äitinsä Bronisława Odyniec pidätettiin 1940 ja tuomittiin vankileirille syytettynä vakoilusta.
Eduard Kotšergin sijoitettiin kansanvihollisten lapsille tarkoitettuun leningradilaiseen orpokotiin. Leningradin piirityksen alkuvaiheessa hänet evakuoitiin Omskin alueelle NKVD:n hallinnoimaan lasten vastaanottokotiin.


title: Eduard Kotšergin

text: Elokuussa 1945 Kotšergin pakeni lastenkodista pyrkien kohti Leningradia. Vuoteen 1952 asti hän matkusti kesäaikaisin jäniksenä Neuvostoliiton rautateillä ja vietti talvet eri lastenkodeissa sekä myöhemmin nuorisovankilassa, josta MVD palautti hänet vankileiriltä vapautuneen äidin luo.


title: Eduard Kotšergin

text: Vuonna 1960 Kotšergin valmistui A. N. Ostrovskille nimetystä Leningradin teatteri-instituutista lavastajaksi, jonka jälkeen hän työskenteli Mihailovski-teatterissa.


title: Eduard Kotšergin

text: Vuodesta 1963 vuoteen 1966 Kotšergin työskenteli Liteinyn teatterin ja vuodesta 1966 vuoteen 1972 Vera Komissarževskajan akateemisen draamateatterin päälavastajana. Vuodesta 1972 lähtien Kotšergin on toiminut Tovstonogovin suuren draamateatterin päälavastajana.


title: Eduard Kotšergin

text:
Risteillä ristityt (Idiootti 2017), alkuteos Крещённые крестами, 2009.
Pentti Stranius: Orpokotilapsen odysseia Siperiasta Leningradiin. Arvostelu teoksesta Risteillä ristityt. Idiootti 2017. (Agricolan kirja-arvostelut 31.5.2017)


title: Fayence

text:
Fayence on kunta Eteläisessä Ranskassa Varin departementissa Provence-Alpes-Côte d’Azurin alueella.
Kunnan keskiaikaiset kapeat kadut ja historialliset muistomerkit sekä ympäröivän Provencen kauniit maisemat tuovat matkailijoita Fayenceen. Välimeri ja Ranskan Riviera ovat noin 30 kilometrin päässä. Fayencessa sijaitsee Ranskan vanhin purjelentokeskus.


title: Beaujeu (Rhône)

text: Beaujeu on kunta Ranskassa Rhônen departementissa Auvergne-Rhône-Alpesin alueella. Se sijaitsee noin 60 kilometriä Lyonista luoteeseen. Beaujeu on ollut historiallisen Beaujolais’n maakunnan pääkaupunki. Beaujeu kuuluu Beaujolais-viinin tuotantoalueeseen.


title: The Hurt Business

text: The Hurt Business on vuonna 2016 ensi-iltansa saanut yhdysvaltalainen dokumenttielokuva, joka kertoo vapaaotteluiden historiasta ja sen noususta suosioon sekä lajia harrastavista urheilijoista.


title: The Hurt Business

text: Elokuva on Vlad Yudinin ohjaama ja sen juontajana toimii Kevin Costner.


title: N2000

text: N2000 on korkeusvertauskehys, joka on Euroopan korkeusvertausjärjestelmän (EVRS) kansallinen realisaatio ja paikkatietotekniikassa korkeusjärjestelmä. N2000 perustuu Suomen kolmanteen valtakunnalliseen tarkkavaaitukseen.


title: N2000

text: N2000:n epookki on maankohoamisen osalta 2000.0. Sen lähtötaso on Normaal Amsterdams Peil (NAP). N2000:ssa käytetään normaalikorkeuksia ja se on nollavuoksijärjestelmässä. N2000-korkeudet poikkeavat EVRF2007-korkeuksista vähemmän kuin 1 cm.


title: Lapin nolla

text: Lapin nolla (lyh. LN) on Suomen toisen valtakunnallisen tarkkavaaituksen aikana perustettu korkeusjärjestelmä, joka tarkoitettiin väliaikaiseksi.


title: Lapin nolla

text: LN:aa on luotu linjan Aavasaksa-Rovaniemi-Kemijärvi pohjoispuolelle, jossa sitä käytetään edelleen tietyissä yhteyksissä. Em. linjalla LN yhtyy N60:een. Lähtötaso on siten sama kuin N60:n. maannousua em. linjan pohjoispuolella tehtyjen vaaitusten aikana ei ole otettu huomioon. LN keskivuoksijärjestelmässä ja LN:ssa korkeudet ovat ortometrisiä korkeuksia.


title: N60

text: N60 on Suomen toiseen valtakunnalliseen tarkkavaaitukseen perustuva korkeusjärjestelmä. Geodesian näkökulmasta N60 on yhdistetty korkeusvertausjärjestelmä ja korkeusvertauskehys.


title: N60

text: N60:n lähtötaso on Helsingin keskimerenpinta epookissa 1960.0. N60:n korkeuserojen epookki on maannousun osalta 1960.0. N60:ssa korkeudet ovat ortometrisiä korkeuksia. N60 on keskivuoksijärjestelmässä.


title: N43

text: N43 on Suomen toisen valtakunnallisen tarkkavaaituksen aikana perustettu, väliaikaiseksi tarkoitettu korkeusjärjestelmä. Geodesian näkökulmasta N43 on yhdistetty korkeusvertausjärjestelmä ja korkeusvertauskehys.


title: N43

text: N43:a käytetään edelleen tietyissä yhteyksissä. N43:n lähtötaso on Helsingin keskimerenpinta 1943.0, mistä myös nimitys on peräisin. NN:n lähtötaso on sama. Tarkkavaaituksen aikana tapahtunutta maannousua ei ole otettu huomioon. N43:ssa korkeudet ovat ortometrisiä korkeuksia. N43 on keskivuoksijärjestelmässä.


title: Normaalinolla

text: NN (normaalinolla) on Suomen ensimmäiseen valtakunnalliseen tarkkavaaitukseen perustuva korkeusjärjestelmä. Geodesian näkökulmasta NN on yhdistetty korkeusvertausjärjestelmä ja korkeusvertauskehys.


title: Normaalinolla

text: Ensimmäinen tarkkavaaitus (1892-1910) ulottui Kajaani-Oulu-Tornio-linjalle saakka. NN:n lähtötasona on Katajanokan siltaan kiinnitetyn vesiasteikon nollapiste, joka vastasi Helsingin keskimerenpintaa noin epookissa 1943.0. Tarkkavaaituksen aikana tapahtunutta maannousua ei ole otettu huomioon. NN:ssa korkeudet ovat ortometrisiä korkeuksia. NN on keskivuoksijärjestelmässä.


title: Geopotentiaaliluku

text: Geopotentiaaliluku on Maan painovoimakentän potentiaali geoidilla vähennettynä potentiaalilla havaintopisteessä. Geodesiassa painovoimakentän potentiaali määritellään siten, että se pienenee ylöspäin. Geopotentiaaliluku on nolla geoidilla ja kasvaa ylöspäin.


title: Luotiviivanpoikkeama

text: Luotiviivanpoikkeama (, ) on luotiviivan ja vertausellipsoidin normaalin välinen suuntaero. Luotiviivanpoikkeama määritellään yleensä pohjois-eteläsuuntaisen ja itä-länsisuuntaisen komponenttinsa avulla.


title: Luotiviivanpoikkeama

text: Luotiviiva on käyrä, jonka tangentti jokaisessa pisteessä on painovoimavektorin suunta. Luotiviivan suunta on vastakkainen painovoimavektoriin nähden.


title: Messerschmitt P.1092

text: Messerschmitt P.1092 oli saksalaisen Messerschmittin suunnitelema sarja hävittäjälentokoneita, jonka taustalla oli Willy Messerschmittin visio halvasta monitoimihävittäjästä. Tyypin kehitys käynnistyi toukokuussa 1943, mutta keskeytyi jo kaksi kuukautta myöhemmin kaikkien variaatioiden jäädessä suunnittelupöydälle. Konesarjan seitsemän eri versiota olisivat olleet yksipaikkaisia E-mallia lukuun ottamatta, josta suunniteltiin kaksipaikkaista. Koneet oli tarkoitus varustaa versiosta riippuen suihku-, sysäysputki- tai rakettimoottorilla.


title: Messerschmitt P.1092

text: Willy Messerschmitt sai idean koneesta toukokuussa 1943, kun hän oli pohtinut tapoja pudottaa Luftwaffen käyttämien eri konetyyppien määrää silloisesta 50 jopa viiteen. Messerschmitt piti Me 262 -hävittäjää tiedustelu-, pommikone- ja rynnäkköversioineen yhtenä säilytettävistä tyypeistä. Tyypin valmistusprosessi oli tosin aika- ja työvoimaintensiivinen, minkä seurauksena Messerschmitt kehitti vision halvasta monitoimihävittäjästä, jota lähdettiin kehittämään hänen nimeään kantaneen lentokonetehtaan suunnitteluosastolla projektinimellä P.1092.


title: Messerschmitt P.1092

text: Mallisarjan avasi P.1092A-nimellä tunnettu, yhdellä Jumo 004B -suihkumoottorilla varustettu hävittäjä. Runko olisi ollut poikkileikkaukseltaan pyöreä ja ulkomuodoltaan sikarin muotoinen. Koneen aseitukseksi kaavaillut kaksi 30 millimetrin MK 108 -tykkiä suunniteltiin asennettavan rungon etuosaan. A-mallissa olisi ollut V-peräsin, minkä lisäksi siinä suunniteltiin käytettävän Me 262:n siipiä. Voimalaite oli tarkoitus sijoittaa rungon alle, mutta tämä ei mielyttänyt Saksan ilmailuministeriön arvioijia, sillä sijoituspaikka olisi lisännyt ulkoisten esineiden moottoriin imeytymisen riskiä lentoonlähdöissä ja laskuissa. Riskiä olisi myös entisestään lisännyt koneeseen kaavailtu sisäänvedettävää kolmipyörälaskuteline, jonka nokkapyörä olisi sijainnut moottorin imuaukon edessä.


title: Messerschmitt P.1092

text: Seuraavat P.1092B- ja -C-versiot vastasivat rakenteeltaan hyvin pitkälti A-mallia, mutta A-mallin suihkumoottori oli korvattu B-mallissa Walter HWK 509 -rakettimoottorilla ja C-mallissa kahdella Argus As 014 -sysäysputkimoottorilla. D-mallissa palattiin jälleen suihkumoottoreihin, tosin malli oli varustettu A-mallin yhden sijaan kahdella Jumo 004B-moottorilla. Mallisarjan viidennen koneen voimalaitteena olisi ollut D-mallin tapaan kaksi suihkumoottoria, minkä lisäksi raskaaksi hävittäjäksi kaavailtu versio olisi ollut kaksipaikkainen.


title: Messerschmitt P.1092

text: P.1092-konesarjan versiot eroteltiin alkuun kirjaimin, mutta tehtaan suunnitteluosasto siirtyi projektin kesken uuteen, numeropohjaiseen versiojärjestelmään. Numerojärjestelmän puitteissa kehitetyssä 8. kesäkuuta 1943 esitellyssä P.1092/1-versiossa olisi ollut pitempijänteinen siipi, jonka johtoreunan nuolikulma olisi ollut jyrkempi tyvessä ja loivempi keskeltä kärkeen. Suurempikokoisen siiven tarkoituksena oli antaa lisää tilaa sisäänvedettävälle laskutelineille ja parantaa tyypin lento-ominaisuuksia matalilla nopeuksilla. Kolmipyörälaskutelineen nokkapyörä oli tarkoitus sijoittaa moottorin imuaukon taakse. Versio oli tarkoitus aseistaa moottorin imuakon molemmille puolille sijoitetuilla kahdella 15 millimetrin MG 151/15 -konekiväärillä ja kahdella 30 millimetrin MK 108 -tykillä.


title: Messerschmitt P.1092

text: P.1092/1-versiota seurasi 3. heinäkuuta esitelty P.1092/2-versio, joka oli edeltäjäänsä nähden selvästi virtaviivaisempi. Koneen perärungon oli tarkoitus olla samanlainen Me 262:n kanssa, minkä lisäksi version oli tarkoitus olla edeltäjiään kevyempi. Siihen suunniteltiin myös suurempaa ja koko mitalla saman nuolikulmaista siipeä. Versio olisi voitu varustaa myös vakiosiipeä suuremmalla kymmenmetrisella siivellä.


title: Messerschmitt P.1092

text: Projektista vastannut insinööri Hornung kehitti P.1092/3-version vastauksena 1- ja 2-versioiden saamaan kritiikiin niiden rajallisesta runkotilasta. 3-versiossa ohjaamo olisi siirretty P.1106:n tapaan koneen peräosaan, hieman sivuperäsimen eteen. Eturunko olisi ollut hieman aiempia versioita kapeampi. Aseistukseksi olisi voitu lisätilan ansiosta asentaa neljä MK 103 -tykkiä, ja rungon polttoainekapasiteetti olisi noussut 1 250 litraan.


title: Messerschmitt P.1092

text: P.1092/4-versiossa palattiin jälleen nokan lähelle sijoitettuun ohjaamoon. Voimalaite siirrettiin samalla lyhennettyyn perärunkoon. P.1092/4:n aseistuksena olisi ollut 3-mallin tapaan neljä ohjaamon molemmin puolin asennettua MK 103 -tykkiä.


title: Messerschmitt P.1092

text: 20. heinäkuuta 1943 esitellyssä P.1092/5-versiossa palattiin 2-versiosta tuttuun keskirunkoon sijoitettuun ohjaamoon. 5-versiossa oli edellisiin nähden poikkileikkaukseltaan suurempi runko, mikä heikensi mallin aerodynaamisia ominaisuuksia. Projekti keskeytettiin viimeiseksi jääneen 5-version esittelyn jälkeen.


title: Messerschmitt P.1092

text: "Lähde:"


title: Korkeusvertauskehys

text: Korkeusvertauskehys on korkeusvertausjärjestelmän realisaatio. Korkeusvertauskehys voidaan realisoida käyttäen vaaitusta ja kiintopisteistöä tai terrestrisen vertauskehyksen ja korkeusmuunnospinnan avulla. Korkeusvertauskehys on käsitteellisesti lähellä paikkatietotekniikan käsitettä korkeusjärjestelmä.


title: Tähtitieteellinen vertauskehys

text: Tähtitieteellinen vertauskehys () on tähtitieteellisen vertausjärjestelmän realisaatio.


title: Tähtitieteellinen vertauskehys

text: Kansainvälisen tähtitieteellisen vertausjärjestelmän (ICRS) realisaatiot ICRF ja ICRF2 (International Celestial Reference Frame, Kansainvälinen tähtitieteellinen vertauskehys) perustuvat ekstragalaktisten radiolähteiden (kvasaarien) koordinaatteihin. Realisaatioita ylläpidetään VLBI (pitkäkantainterferometria, Very Long Baseline Interferometry) -havaintojen avulla.


title: Terrestrinen vertauskehys

text: Terrestrinen vertauskehys on terrestrisen vertausjärjestelmän realisaatio. Realisaation määrittelevät koordinaatiston origo, mittakaava ja orientaatio sekä tarvittaessa niiden lineaarinen aikariippuvuus. Määrittely voidaan tehdä antamalla joukolle kohteita tarkat koordinaatit. Realisaatiot luodaan käyttäen kolmiulotteisia karteesisia koordinaatteja. Vertauskehys on sama, vaikka ne konvertoitaisiinkin esimerkiksi kolmiulotteisiksi ellipsoidisiksi koordinaateiksi. Terrestrinen vertauskehys on käsitteellisesti lähellä geodeettista datumia.


title: Terrestrinen vertauskehys

text: Esimerkkejä terrestrisistä vertauskehyksistä ovat ITRF2014, ETRF2007 ja EUREF-FIN.


title: Terrestrinen vertauskehys

text: Geodesian alalla termi terrestrinen vertauskehys korvaa aiemmin käytetyn koordinaatisto-termin.


title: Korkeusvertausjärjestelmä

text: korkeusvertausjärjestelmä on yksiulotteinen, korkeussijainnin ilmaisemiseen käytettävä vertausjärjestelmä.


title: Korkeusvertausjärjestelmä

text: Korkeusvertausjärjestelmässä käytetään geopotentiaalilukuja ja/tai painovoimaan liittyviä korkeuksia (normaalikorkeus, ortometrinen korkeus tai dynaaminen korkeus). Esimerkki korkeusvertausjärjestelmästä on Euroopan korkeusvertausjärjestelmä (EVRS).


title: Tähtitieteellinen vertausjärjestelmä

text: tähtitieteellinen vertausjärjestelmä () on kolmiulotteinen vertausjärjestelmä, jonka asento on sidottu ekstragalaktisiin radiolähteisiin ja joka ei siten osallistu Maan pyörimisliikkeeseen.


title: Tähtitieteellinen vertausjärjestelmä

text: Ekstragalaktiset radiolähteet ovat kvasaareita eli aktiivisten galaksien ytimiä. Ekstragalaktinen tarkoittaa Linnunradan ulkopuolista. Tähtitieteellistä vertausjärjestelmää käytetään tähtitieteellisten kohteiden paikkojen ilmoittamiseen ja satelliittien ratojen laskemiseen. Yhteys Maahan kiinnitettyyn Kansainväliseen terrestriseen vertausjärjestelmään saadaan Maan asentoparametrien (EOP, Earth Orientation Parameters) välityksellä.


title: Tähtitieteellinen vertausjärjestelmä

text: Kansainvälinen tähtitieteellinen vertausjärjestelmä ICRS (International Celestial Reference System) on määritelty Kansainvälisen tähtitieteellisen unionin (IAU, International Astronomical Union) päätöslauselmassa vuodelta 1997. Sen origona on aurinkokunnan massakeskipiste ja sen orientointi on määritetty ekstragalaktisten radiolähteiden (kvasaarien) suhteen. Origona voidaan käyttää myös Maan massakeskipistettä, mikäli tarkoituksena on kuvata esimerkiksi Maata kiertävien satelliittien ratoja.


title: Geoidimalli

text: Geoidimalli () on geoidin numeerinen estimaatti. Termiä geoidimalli käytetään, jotta voitaisiin erottaa teoreettinen käsite geoidi sille lasketuista numeerisista estimaateista. Geoidimalli lasketaan nykyään tavallisesti maanpäällisistä ja/tai satelliiteilla tehdyistä painovoimamittauksista.


title: Geoidimalli

text: Kvasigeoidimalli on kvasigeoidin numeerinen estimaatti.


title: Geoidimalli

text: Korkeusmuunnospinta lasketaan tavallisesti geoidimallista vertaamalla ellipsoidisia korkeuksia ja painovoimaan liittyviä korkeuksia samoilla pisteillä. Korkeusmuunnospintaa kutsutaan satunnaisesti myös geoidimalliksi.


title: Geoidimalli

text: "Earth Gravitational Model 2008" (lyh. "EGM2008") on viimeisin WGS 84:n yhteydessä on määritelty maailmanlaajuinen geoidimalli. Sen avulla voidaan laskea globaalin geoidin ja WGS 84 -vertausellipsoidin välinen ero.


title: Geoidimalli

text: "Earth Gravitational Model 96" (lyh. "EGM96") on WGS 84:n yhteydessä on määritelty maailmanlaajuinen geoidimalli. Sen tarkkuus on Suomessa noin 20 cm, mutta maailmanlaajuisesti noin metrin .


title: Geoidimalli

text: "Earth Gravitational Model 1984" (lyh. "EGM84") on WGS 84:n yhteydessä on määritelty maailmanlaajuinen geoidimalli.


title: Geoidimalli

text: Geodimalli voidaan määrittää rajatulle alueelle, kuten Eurooppaan, Skandinaviaan tai Suomeen.


title: Geoidimalli

text: NKG96 on geoidimalli, joka on sovitettu Skandinavian ja Baltian alueelle. Se tarjoaa geoidista paremman kuin 10 cm tarkkuuden suhteessa GPS-havaintoihin ja vaaituslinjoihin.


title: Korkeusmuunnospinta

text: Korkeusmuunnospinta on pinta, jonka avulla painovoimaan liittyvä korkeus voidaan laskea ellipsoidisesta korkeudesta. Korkeusmuunnospinta ei ole geoidimalli vaikka sitä satunnaisesti siksi kutsutaan.


title: Korkeusmuunnospinta

text: Lisäämällä pinnan jokin arvo vastaavan kohdan korkeuteen ellipsoidista saadaan painovoimaan liittyvän korkeuden (ortometrinen korkeus tai normaalikorkeus) estimaatti. Geodesiassa korkeusmuunnospinta liittyy tiettyyn terrestriseen vertauskehykseen, vertausellipsoidiin ja korkeusvertauskehykseen. Paikkatietotekniikassa korkeusmuunnospinta liittyy tiettyyn geodeettiseen koordinaattijärjestelmään ja korkeusjärjestelmään. Tavallisesti korkeusmuunnospinta lasketaan geoidimallista vertaamalla ellipsoidisia ja painovoimaan liittyviä korkeuksia samoilla pisteillä.


title: Korkeusmuunnospinta

text: FIN2000 ja FIN2005N00 ovat korkeusmuunnospintoja, joilla muunnetaan ellipsoidisia EUREF-FIN-korkeuksia, jotka lasketaan GRS80-ellipsoidista, painovoimaan liittyviksi korkeuksiksi.


title: Korkeusmuunnospinta

text: FIN2000 kautta on mahdollista muuntaa ellipsoidiset EUREF-FIN-korkeudet N60-korkeusjärjestelmään, ja toisinpäin. Sen pohjana on NKG96-geoidimalli, jota korjattiin 4. asteen polynomipinnan avulla. Korjaavan polynomipinnan kertoimet johdettiin 156:n GPS/vaaituspisteen havaintojen avulla. Pintasovituksen painoyksikön keskivirhe oli 28 mm, joka kuvaa geoidimallin sisäistä tarkkuutta. FIN2000-mallin ratkaisemiseen käytettyjen GPS-havaintojen epookki on 1997.0.


title: Korkeusmuunnospinta

text: SWEN17_RH2000 kautta on mahdollista muuntaa ellipsoidiset "SWEREF 99" -korkeudet "RH 2000" -korkeusjärjestelmään, ja toisinpäin.


title: Korkeusmuunnospinta

text: SWEN17_RH70 kautta on mahdollista muuntaa ellipsoidiset "SWEREF 99" -korkeudet "RH 70" -korkeusjärjestelmään, ja toisinpäin.


title: Matsumoto (Nagano)

text: Matsumoto () on Japanin kaupunki Honshūn saaren keskiosassa Chūbun tai Kōshin’etsun alueella Naganon prefektuurissa. Se sijaitsee sisämaassa prefektuurin pääkaupungin Naganon lounaispuolella noin 590 metrin korkeudella merenpinnasta. Kaupungissa on 240 941 asukasta (vuonna 2017) ja sen pinta-ala on 978,47 neliökilometriä. Matsumoto on nimitetty yhdeksi Japanin erityiskaupungeista.


title: Matsumoto (Nagano)

text: Historiallisesti Matsumoto toimi Shinanon provinssin pääkaupunkina ja kehittyi Edo-kaudella 1600–1800-luvuilla Matsumoton daimiokunnan linnanaluskaupunkina. Japanin nykyisen, 1800-luvun lopulla perustetun kuntalaitoksen puitteissa Matsumoto sai kaupunkioikeudet vuonna 1907 ja sinne kehittyi kehruuteollisuutta, myöhemmin elektroniikka-, kone- ja elintarviketeollisuutta ja viime aikoina myös ohjelmistotuotantoa. Kaupunki kasvoi huomattavasti kuntaliitosten myötä vuosina 2005 ja 2010. Sen merkittävimpiin nähtävyyksiin kuuluvat Matsumoton linna, Kamikōchin, Utsukushigaharan ja Norikuran vuoristoalueet sekä ympäristön lukuisat kuumat lähteet ("onsen"). Matsumotoa palvelevat JR Higashi-Nihonin Ōito-linja ja Shinonoi-linja sekä Alpico-kōtsūn Kamikōchi-linja.


title: Pascal Picci

text: Pascal Picci (s. 1958) on italialainen yrittäjä, Longbow Finance S.A:n toimitusjohtaja sekä Sauberin Formula 1 -tallin puheenjohtaja. Heinäkuussa 2016 Longbow Finance osti kaikki Sauber tallin osakkeet, jonka myötä Picci nousi puheenjohtajaksi korvaten tehtävässään Peter Sauberin.


title: Vuoksikorjaus

text: Vuoksikorjaus () on korjaus Maan muodon ja painovoimakentän vaihteluun, jonka aiheuttavat Auringon ja Kuun vuoksivoimat.


title: Vuoksikorjaus

text: Tavallisesti korjaus tehdään geodeettisiin havaintoihin niiden käsittelyvaiheessa. Osa vuoksivoimista on jaksollisesti vaihtelevia, osa ajasta riippumattomia. Vuoksikorjauksessa tämä voidaan ottaa huomioon eri tavoin.


title: Vuoksikorjaus

text: Pysyvän vuoksen järjestelmä () on periaate, jolla käsitellään vuoksikorjauksen ajasta riippumatonta osaa. Painovoimakentän suureille on käytettävissä kolme periaatetta: "keskivuoksijärjestelmä", "nollavuoksijärjestelmä" ja "vuoksivapaa järjestelmä". Geometrisille suureille on käytettävissä kaksi periaatetta, sillä keskivuoksijärjestelmä ja nollavuoksijärjestelmä ovat niille samat; lisäksi voidaan käyttää vuoksivapaata järjestelmää.


title: Vuoksikorjaus

text: Keskivuoksijärjestelmä () on pysyvän vuoksen järjestelmä, jossa vuoksikorjaus ei poista vuoksivoimien pysyvää osaa, sen aiheuttamaa Maan pysyvää deformaatiota eikä pysyvän deformaation aiheuttamaa pysyvää muutosta Maan painovoimakentässä. Järjestelmässä Maan muodon ja painovoimakentän vuoksikorjatut suureet vastaavat aikakeskiarvoa. Jos mitään vuoksikorjauksia ei tehdä, päädytään keskivuoksijärjestelmään. Normaalinolla, N43, LN ja N60 ovat keskivuoksijärjestelmässä.


title: Vuoksikorjaus

text: Nollavuoksijärjestelmä () on pysyvän vuoksen järjestelmä, jossa vuoksikorjaus poistaa vuoksivoimien pysyvän osan, mutta ei sen aiheuttamaa Maan pysyvää deformaatiota eikä pysyvän deformaation aiheuttamaa pysyvää muutosta Maan painovoimakentässä. Geometrisille suureille nollavuoksijärjestelmä on sama kuin keskivuoksijärjestelmä. Kansainvälinen geodeettinen assosiaatio suosittaa päätöslauselmassaan vuodelta 1983 nollavuoksijärjestelmää. N2000, Euroopan korkeusvertauskehys 2007 ovat nollavuoksijärjestelmässä.


title: Vuoksikorjaus

text: Vuoksivapaa järjestelmä (, ) on pysyvän vuoksen järjestelmä, jossa vuoksikorjaus poistaa vuoksivoimien pysyvän osan, sen aiheuttaman Maan pysyvän deformaation ja pysyvän deformaation aiheuttaman pysyvän muutoksen Maan painovoimakentässä. Vuoksivapaa järjestelmä vastaa tilannetta, jossa Auringon ja Kuun vaikutus on kokonaan poistettu. Kansainvälinen terrestrinen vertauskehys (ITRF), Euroopan terrestrinen vertauskehys (ETRF) ja EUREF-FIN ovat vuoksivapaassa järjestelmässä.


title: Taavetin kahakka

text: Taavetin kahakka oli hieman ennen Suomen sisällissodan alkua 21. tammikuuta 1918 Luumäen Taavetissa käyty aseellinen yhteenotto, jossa olivat vastakkain Luumäen suojeluskunta ja Lappeenrannan työväen järjestyskaarti. Välikohtauksen aikana kuoli yksi mies kummaltakin osapuolelta, jonka jälkeen suojeluskuntalaiset vetäytyivät paikalta.


title: Taavetin kahakka

text: Yhteiskunnallisen tilanteen kiristyessä vuodenvaihteen 1918 jälkeen, sekä suojeluskuntalaiset että työväen järjestyskaartit yrittivät aseistautua eri puolilla maata. Luumäen suojeluskunta yritti turhaan hankkia aseita Viipurista, mutta he saivat kuitenkin selville, että kaupungista on 17. tammikuuta lähdössä järjestyskaartin aselasti Mikkeliin. Suojeluskuntalaiset päättivät anastaa lastin tai ainakin tuhota sen. Vaunua yritettiin aluksi polttaa Simolan rautatieasemalla, mutta lopulta ylioppilas Väinö Riihelän johtama kahdeksan suojeluskuntalaisen ryhmä kaappasi sen tammikuun 19. päivän vastaisena yönä paikallisen asemapäällikön avustamana Taavetin rautatieasemalla. Junasta irroitettu vaunu kuljetettiin kuuden kilometrin päässä Taavetista sijaitsevalle Somerharjun pysäkille, jossa se siirrettiin hiljaiselle sivuraiteelle ja tyhjennettiin. Lastina oli yhteensä 200 kivääriä, mutta suojeluskuntalaisilla oli vain kaksi hevosta rekineen, joiden kyytiin mahtui 70 kivääriä ja 10 000 patruunaa. Loput piilotettiin läheiseen hiekkakuoppaan.


title: Taavetin kahakka

text: Viipurin työväen järjestyskaartien esikunta sai pian tiedon lastin kaappaamisesta ja antoi Lappeenrannan järjestyskaartille käskyn hakea aseet välittömästi takaisin. Lappeenrantalaiset päättivät lähettää matkaan reilun parinsadan miehen vahvuisen osaston, jota johti järjestyskaartin päällikkö Viktor Ripatti. Joukko lähti matkaan junalla hieman puolenyön jälkeen maanantaina 21. tammikuuta. Tieto punaisten aikeista kiiri kuitenkin Taavettiin, jossa suojeluskuntalaiset kaivoivat hiekkakuoppaan kätketyt kiväärit esiin. Aseidenkäsittelyssä kokemattomien miesten johtajaksi saapui Kouvolasta hälytetty jääkäri Lauri Pelkonen, joka sijoitti noin 20 suojeluskuntalaista asemiin Taavetin linnoituksen läheisille valleille. Samalla rikottiin junarataa hieman ennen Taavettia, jotta Lappeerannasta saapuva juna saataisiin pysäytettyä.


title: Taavetin kahakka

text: Järjestyskaartia kuljettanut juna saapui Taavettiin noin kello 4 aikaan aamuyöllä. Pysähtyneestä junasta rataa korjaamaan laskeutuneet järjestyskaartin miehet saivat vastaansa suojeluskuntalaisten tulitusta, jolloin kaksi kaartilaista haavoittui. Työväenkaarti jatkoi nyt matkaansa Taavetin asemalta kohti kylää, jossa heidän tarkoituksenaan oli saada haavoittuneensa lääkärin hoidettavaksi. Noin kilometrin päässä asemalta he kuitenkin kohtasivat asemissaan olleita suojeluskuntalaisia. Syntyi uusi tulitaistelu, jonka aikana jääkäri Pelkonen sai surmansa. Tämän jälkeen johtajansa menettäneet suojeluskuntalaiset vetäytyivät Taavetista Savitaipaleelle. Illansuussa järjestyskaartilaiset kuulivat huhun Taavettiin saapuvista vihollisen lisäjoukoista ja päättivät lähteä Lappeenrantaan. Paikalle saapui Kouvolasta noin 40 suojeluskuntalaisen ryhmä, joka kuitenkin palasi pian takaisin, huomattuaan punaisten poistuneen kylästä.


title: Taavetin kahakka

text: Surmansa saanut Lauri Pelkonen oli ensimmäinen sisällissodan yhteydessä kaatunut jääkäri. Hänen lisäkseen kahakassa haavoittui yksi suojeluskuntalainen. Työväenkaartista sai surmansa 18-vuotias lappeenrantalainen Sulo Saikko ja viisi miestä haavoittui. Lehtitietojen mukaan neljä järjestyskaartilaista jäi vangiksi, mutta he pääsivät vapaaksi jo seuraavana aamuna. Järjestyskaartin puolestaan kerrottiin ottaneen 15 vankia, jotka kuljetettiin Lappeenrantaan.


title: Taavetin kahakka

text: Taavetin välikohtauksen jälkeen Lappeerannan järjestyskaarti teki tarkastuksen yhteiskoululle, jossa paikallisten suojeluskuntalaisten epäiltiin kokoontuneen. Samalla he tekivät myös kotitarkastuksia, joiden yhteydessä löytyneistä asiakirjoista järjestyskaarti sai tietoja suojeluskunnan jäsenistä ja toiminnasta. Tiedot julkaistiin Lappeenrannassa ilmestyneessä "Kansan Äänessä" 24. tammikuuta. Tämän jälkeen järjestyskaarti otti haltuunsa seudun rautatieasemat tulevien asekuljetusten turvaamiseksi. Suojeluskunnan 36 jäsentä puolestaan poistuivat kaupungista kaksi päivää myöhemmin Savitaipaleelle. Samaan aikaan käynnistynyt sisällissota laajentui seudulle vasta vajaan kahden viikon kuluttua, kun Joutsenon taistelut alkoivat 8. helmikuuta.


title: Taavetin kahakka

text: Lauri Pelkosen kunniaksi pystytettiin vuonna 1933 muistomerkki hänen kuolinpaikalleen nykyisten Marttilan- ja Jääkärinteiden risteykseen. Se oli alun peri ympäröity Karjalan vaakunalla koristellulla rauta-aidalla, joka kuitenkin poistettiin pyörätien rakentamisen yhteyssä 1980-luvulla.


title: PiiPää

text: PiiPää Oy oli vuonna 1992 perustettu yhtiö, jonka perustajia olivat kuusi silloista tietojenkäsittelytieteen opiskelijaa. Sen toimitusjohtajana oli Lauri Henttonen. Yhtiö perustettiin, koska Kuopion lääninhallitus halusi tilata opiskelijoilta kirjasto-ohjelman, mutta tarjouksen laatijaksi tarvittiin yritys. PiiPää Oy toimitti alkuvuosina Sähköistä Säädöskokoelmaa ja tarjosi yrityksille www-hotellipalveluja.


title: Luotiviiva

text: Luotiviiva on käyrä, jonka tangentti jokaisessa pisteessä on painovoimavektorin suunta. Luotiviivan suunta on vastakkainen painovoimavektoriin nähden.


title: Luotiviiva

text: Luotiviivanpoikkeama (, ) on luotiviivan ja vertausellipsoidin normaalin välinen suuntaero. Luotiviivanpoikkeama määritellään yleensä pohjois-eteläsuuntaisen ja itä-länsisuuntaisen komponenttinsa avulla.


title: Vuoden 1954 nootit

text:
Vuoden 1954 nootit annettiin Suomen hallitukselle Yhdysvaltain ja Yhdistyneen kuningaskunnan toimesta, ja ne liittyivät Suomen kasvavaan öljyntuontiin Neuvostoliitosta sekä uuden, Nesteen neuvostoöljylle suunnitteleman jalostamon rakentamiseen. Yhdysvallat ja Iso-Britannia olivat huolissaan itäblokin ja Suomen välisen öljykaupan kasvamisesta ja sen mukanaan tuomasta riippuvuussuhteesta Neuvostoliittoon sekä länsimaisten öljy-yhtiöiden merkityksen vähenemisestä. Lopputuloksena oli kompromissi, jossa amerikkalaiset kytkettiin jalostamon rakentamiseen raakaöljyn tullessa Neuvostoliitosta.
Suomelle annetut nootit liittyivät vahvasti Suomen aseman muutokseen toisen maailmansodan seurauksena, alkaneeseen kylmään sotaan sekä orastavaan bilateraalikauppaan Suomen ja Neuvostoliiton välillä. Öljyn merkitys maailmankaupassa ja politiikassa oli kasvanut merkittävästi toisen maailmansodan jälkeen, ja erityisesti Neuvostoliiton ja uusien länsimaisista riippumattomien öljyntuottajamaiden asema hankaloitti läntisten öljy-yhtiöiden toimintaa. Läntiset öljy-yritykset ja hallitukset pyrkivät eri keinoja käyttäen hallitsemaan kasvavaan öljykauppaa ja pitämään sen omissa käsissään.


title: Vuoden 1954 nootit

text: Vielä vuonna 1948 länsiyhtiöt olivat toimittaneet miltei 90 prosenttia Suomen öljytuotteista, mutta seuraavana vuonna itäblokin toimittaman öljyn osuus kasvoi jo puoleen kaikesta toimitetusta.